text:
5 Septembre 2019
PDF fichier "Gusaba ubufatanye mu nkundura y’ukuri n’ubutabera : Ibaruwa ya Fondation Ibukabose-Rengerabose ku bahoze mu buyobozi bukuru bwa gisivili n’ubwa gisilikare mu Rwanda nyuma y’aho FPR-Inkotanyi ifatiye ubutegetsi ku ngufu muri 1994."
Orléans, 05/09/2019
Impamvu : Inkundura y’ukuri n’ubutabera mu guharanira demokrasi n'amahoro mu Rwanda
Ba Nyakubahwa, Bavandimwe,
Mbanje kubasuhuza, mugire amahoro y’Imana.
Mu mwaka wa 2015, Prezida Paulo Kagame yahindaguye itegekonshinga agamije kuguma ku butegetsi buzira iherezo. Ni muri urwo rwego yitoresheje muri 2017, akabona amajwi hafi ijana kw’ijana amaze gucecekesha, gufunga, kuzimiza cyangwa kwica abandi bashakaga kwiyamamaza cyangwa gushyigikira abandi bakandida.
Imwe mu mpamvu adashaka kurekura ubutegetsi, ni ubwoba afite bw'inkurikizi z'ibyaha by'ihonyora-muntu, itsembabantu n’itsembabwoko yakoze we n'agatsiko ke bafatanyije kumena imivu y'amaraso y'abanyarwanda batabarika. Nyamara kugeza uyu munsi, ariwe ari n'abafatanyabyaha be, baracyidagadura mu butegetsi, bakifata nk'indakoreka zahawe ubudahangarwa n'uburenganzira buhoraho bwo kwica no gukiza uwo bashatse, haba mu Rwanda cyangwa mu mahanga.
Iyo uvuganye n'abanyamahanga bashyigikira prezida Paulo Kagame, kubera kutamenya ukuri, barakubwira bati Kagame ntashobora kuba yaricanye kandi ariwe wahagaritse jenoside y'abatutsi, akagarura n'ubwiyunge mu Rwanda. Icyo kinyoma gisa n'icyemewe n'abayobozi benshi b'ibihugu by'ibihangange, ku buryo umuntu atatinya kuvuga ko ingoma y'agatsiko ya FPR ishingiye kur'icyo kinyoma. Mu minsi ishize, hari n’abatangiye kumwamamaza kugira ngo azahabwe igihembo mpuzamahanga cy’amahoro cyitwa Prix Nobel.
Ubwo « budahangarwa » nibwo buha ingoma ya FPR ubushobozi bwo kwimika ivanguramoko, ihezabwoko, igitugu, iterabwoba, ihonyora, n'ubwicanyi buhoraho kugira ngo ejo hatazagira utinyuka kuvugisha ukuri kwagaragaza ibinyoma iyo ngoma yubakiweho. Bivuga rero ko mu gihe cyose prezida Paulo Kagame n'abafatanyabyaha be bazaba bakiri ku butegetsi, nta demokrasi izabaho, nta kwishyira ukizana, nta kwubahiriza ikiremwamuntu, nta butabera, nta bwiyunge buzashoboka mu Rwanda.
Abaharanira demokrasi bakwiye gukora ibishoboka byose kugira ngo kamere nyayo y'iyo ngoma imenyekane, ba mpatsibihugu bayishyigikiye haba muri diplomasi, politike no mu bukungu, bayikureho amaboko, umwanya w'ubwigenge na demokrasi uboneke, amahoro n'ubwiyunge nabyo biganze mu Rwanda, mu buryo bwumvikanyweho n’abanyarwanda bose kandi bose bibonamo nta vanguramoko, nta vanguraturere, nta bwicanyi, n'izindi ngeso zamunze politike mu Rwanda.
Uko kuri nta bandi bazakuvuga uretse twe tukuzi. Abenshi twahagaze ku bwicanyi bw'ingoma ya FPR-INKOTANYI bitewe nuko twari mu nzego nkuru z'ubuyobozi.
Niba mubyemeye, FONDATION IBUKABOSE-RENGERABOSE yishimiye kubagezeho igitekerezo n’icyifuzo gikurikira, ishingiye ku gice cy’amateka y’u Rwanda duhuriyeho nk’abantu bari mu buyobozi bw’igihugu cyacu nyuma y’itsembabwoko ryo muri 1994.
Murabyibuka, icyo gihe, twahuriye mu Rwanda dufite imigambi yo kuzahura u Rwanda, no gutabara abari barokotse ubwicanyi butagira ikigereranyo mu mateka y’igihugu cyacu. Ku misozi yose y’u Rwanda hari imiborogo, amarira, umujinya no kwiheba birenze urugero. Twese twifuzaga icyatuma ubugome nka buriya butazasubira mu gihugu cyacu.
Loni ibisabwe na Leta y’u Rwanda yahise ishyiraho Urukiko mpuzamahanga rwo gukurikirana no kuburanisha abagize uruhari mw’itsembabwoko, itsembabantu, ubwicanyi bwibasiye inyokomuntu, n’ibindi byaha byose byari bimaze gukorerwa abanyarwanda, mu Rwanda no mu bindi bihugu duhuje imipaka. Urwo Rukiko arirwo TPIR-ICTR rwari rwahawe inshingano yo gukurikirana abicanyi bo ku mpande zombi zari zihanganye mu ntambara, nta kuvangura.
Umugambi wanditse muri Résolution 955 ya Loni ishyiraho TPIR-ICTR wari uwo gufasha abanyarwanda kwiyunga, hakoreshejwe ubutabera butavangura. Ibyabaye nyuma turabizi. Bamwe mu baregwaga itsembatsemba n’itsembabwoko ryakorewe Abatutsi barakurikiranywe, barahigwa, barafatwa, barafungwa, bacirwa imanza, ubu benshi muri bo baciriwe ibihano bikomeye kugera gufungwa ubuzima bwose. Abandi baracyashakishwa.
Ikintu gikomeye kandi kibabaje cyagaragaye, nuko ibyaha by’ubwicanyi FPR-Inkotanyi yakoreye abanyarwanda guhera muri 1990 kugeza aya magingo byo bitakurikiranywe, kubera gukingirwa ikibaba n’ubutegetsi.
Nyuma ya 1994 abanyarwanda bakomeje kwicwa, mu Rwanda no mu mahanga. Twavuga cyane cyane iyicwa ry’impunzi muri Zaïre/RDC guhera muri 1996. Mapping Report ya Loni yo ku ya 01/10/2010 yabyise itsembatsemba rishobora no kuba itsembabwoko (genocide). Leta y’u Rwanda igenzurwa na prezida Paulo Kagame n’agatsiko ke yakomeje kwongera inzitizi n’imbogamizi z’uburyo bwose kugira ngo abasilikare bayo bataregwa, nk’uko ibihugu bikomeye bimwe na bimwe nabyo byakoze ibishoboka byose kugira ngo Paulo Kagame n’abafatanya-bwicanyi be bakomeze bagire ubudahangarwa imbere y’ubucamanza. Ibyo byose babikoraga ku mayeri ya diplomasi ishingiye ku kinyoma, itera ubwoba cyangwa kwica abatangabuhamya, no kuzimiza, kubuza kujya ahagaragara cyangwa kuburizamo raporo zigaragaza ubwicanyi bwakozwe n’ingabo za FPR. Ni muri urwo rwego Kagame yishe Ministre Seth Sendashonga, Colonel Theoneste Lizinde muri Kenya n’abandi batabarika.
Tugarutse hafi yacu, niyo mpamvu muri Afrika y’Epfo, ingoma ya Paulo Kagame yashatse kwica jenerali Kayumba Nyamwasa ikamuhusha kabiri, nyuma yaho ikohereza abicanyi bivuganye Colonel Patrick Karegeya kugira ngo ababuze gutangaza ukuri.
Ntibikiri ibanga, hari n’abandi muri twe yashatse kwicira mu bihugu twahungiyemo, Imana ikinga ukuboko.
Mu kuburizamo ubutabera, twibuke ukuntu Umushinjacyaha mukuru wa TPIR-ICTR, Madamu Carla Del Ponte yaje kwigizwayo bamuziza ko yashatse gukurikirana abicanyi babarirwa mu ngabo za FPR.
Uko kwimiira ubutabera ntibugere ku gice kinini cy’abanyarwanda, bituma batakaza icyizere, bakiheba, bagashengurwa n’akababaro ko kuba bariciwe kandi ntibagire n’uburenganzira bwo kwibuka ababo cyangwa kurenganurwa n’ubucamanza. Bene ako kababaro niko kabyara ipfunwe n'umujinya bishobora kuvamo inzangano no kwishishana hagati y’abanyarwanda, ari nabyo bikurura inzigo n’intambara z’urudaca.
Ba Nyakubahwa, Bavandimwe,
Abanyarwanda benshi babaziho ubushishozi bwinshi, gushyira mu gaciro, guharanira ubureshye bw’abanyarwanda imbere y’amategeko n’ubutabera nta kuvangura amoko cyangwa uturere, no kuvugisha UKURI mutajenjeka. Babaziho kuba muri mu bashikamiye kugarura ituze mu Rwanda, amahoro arambye, no kugira ngo abanyarwanda bishyire bizane mu gihugu cyabo ntawe uhejwe.
Nubwo tutaviriye mu Rwanda umunsi umwe, ikintu gikomeye duhuriyeho, tubishaka tutabishaka, nuko twabaye mu ntera zo hejuru mu buyobozi bw’igihugu cyacu, nyuma y’itsembabwoko ryo muri 1994 ryaduhekuye. Ayo mateka ntashobora gusibangana.
Bamwe muri twe twatangiranye na buriya butegetsi muri 1994, tugerageza guharanira Demokrasi, uburenganzira bw'ikiremwamuntu, n’amahoro. Ibyo byose twasanze Paulo Kagame n’abatoni be atariwo mugambi bari bafite, bituma duhunga urwatubyaye kugira ngo tubashe gutanga ubuhamya mu mutekano. Ab’amahirwe make, inkoramaraso za Kagame zarabivuganye, haba mu Rwanda cyangwa mu mahanga nkuko twabyanditse haruguru. Tugeze hanze twiyemeje umugambi wo kurwanya iyo ngoma-ngome. Icyo nicyo duhuriyeho twese dufatanyije n'abandi bari barahunze mbere cyangwa badukurikiye.
By’umwihariko, tuzi ibyabaye mu gihe twari mu buyobozi bwa gisivili cyangwa bwa gisilikare, kandi tukaba twaragaragaje bihagije ko tudashyigikiye ubugome bwa Paulo Kagame n’abambari be. Ni byiza ko twagiye tubigaragaza, buri muntu ku ruhande rwe no mu buryo bwe.
Nyamara ariko, nkuko Abanyarwanda benshi mu bahekuwe n’ubwicanyi batahwemye kubyifuza, icyabuze kugeza ubu, ni ukwishyira hamwe kugira ngo dukore inyandiko ntangabuhamya bw’intarumikwa, igaragaza Ukuri kwose kubyo twabonye cyangwa twahagazeho.
Twe nk’abanyarwanda bahoze mu buyobozi, nk’abantu bagize amahirwe tugacika kw’icumu rya Paulo Kagame kandi Imana ikaba ikomeje kuturinda, abanyarwanda bose n’abavandimwe bacu bahohotewe n’ubwicanyi baradusaba kubafasha gutangaza UKURI, kugaragariza u Rwanda n’amahanga icyo dutekereza ku mirimo ituzuye ya TPIR-ICTR n’inkiko za Gacaca, kugira ngo tubabere abagabo (témoins, witnesses), hato ejo hazaza abana bacu, abuzukuru n’abuzukuruza bacu batazakeka ko guceceka kwacu byatewe n’ubugwari, ubugambanyi ku banyarwanda n’abahohotewe n’ubwicanyi, cyangwa ko twabitewe no gushyigikira abahekuye u Rwanda bakanamena amaraso y’abana barwo.
Umusiguzi yaragize ati « L’homme qui ne parle pas a peur, l’homme qui parle fait peur ». Ni ukuvuga ngo « Umuntu utavuga aba ari umunyabwoba, naho uvuga icyo atekereza atera ubwoba ». Kandi ngo ak’imuhana kaza imvura ihise !
Ni mucyo rero dutinyuke tuvugishe Ukuri kuko ariwo murage nyakuri tuzasigira abazadusimbura, n’abaturarwanda b’ejo hazaza.
Iyo nyandiko ntangabuhamya yifuzwa n’inzirakarengane igomba kuba igikorwa cy’inkundura cyadufasha kurushaho kugaragaza UKURI, dushyize hamwe, aho kugira ngo buri muntu ku ruhande rwe akomeze kugenda yongorera, ahubwo tukabikorera hamwe nk’abantu bashobora kwemerwa n’abanyarwanda ndetse n’amahanga kubera ko twakoreye iriya ngoma tukaba tuvuga ibyo tuzi kandi twahagazeho cyangwa twabwiwe mu gihe twari muri ya myanya y’ubuyobozi twahozemo.
Guhishira amabanga y’inkoramaraso ni nko gufatanya nazo kuyamena. Kandi uhishira umurozi akakumaraho abana.
Iyo nkundura y’ukuri n’ubutabera yagira uruhari rw’imena mu gufasha abanyarwanda guhashya no kwikiza ingoma y’abicanyi ruharwa bayobowe na prezida Paulo Kagame. Iyo nkundura isaba gushirika ubwoba no kwimakaza ukuri, kandi igomba gukurikiza no gushingira ku mahame yubahiriza ikiremwamuntu, kwishyira ukizana kwa buri munyarwanda n’ubutabera butavangura amoko hagati y’abanyarwanda.
Muri urwo rwego, ni tumara gukusanya ubuhamya bwacu mu gisa na « Mapping Report ku bwicanyi FPR yakoreye Abanyarwanda hagati ya 1990 na 2019 », ubuhamya dutanze nk’abanyarwanda bakunda ukuri n’igihugu cyacu, tuzayigeza ku bayobozi b’ibihugu by’amahanga, cyane cyane ibiri muri Conseil de Sécurité - Security Council ya Loni - Inama ishinzwe amahoro kw’isi, imiryango mpuzamahanga irengera ikiremwamuntu (ONG-NGO), dusaba ko ubwicanyi bwakozwe n’ingabo za FPR ya jenerali Paulo Kagame n’agatsiko ke bacyihishe muri FPR bwakurikiranwa, abanyacyaha bagahanwa nka bagenzi babo bo ku rundi ruhande, inzirakarengane zikarenganurwa.
Imiryango ya sosiyete sivile nyarwanda nka CCSCR, ODHR, GLOBAL CAMPAIGN FOR RWANDAN’S HUMAN RIGHTS, RIPRODHOR, IBUKABOSE-RENGERABOSE, CLIIR, CSPR, RDTJ, RIFDP, OPJDR, JAMBO, COVIGLA, CPCH, AMAHORIWACU, WITNESSES CHALLENGE n’indi yakwongerwa kuri uru rutonde kuko isanzwe ikurikirana ibibazo by’ubutabera n’uburenganzira bwa muntu, yatanga umusanzu wo gukusanya ubuhamya twatanga, no kunonosora inyandiko ntangabuhamya mbere yuko ishyirwa ahagaragara. Abayobozi b’ayo mahuriro mbahaye kopi y’iyi baruwa.
Raporo ntangabuhamya yasinywa natwe twese, ni ukuvuga abahoze mu butegetsi bwa gisivili muri Leta cyangwa bwa gisilikare cya FPR : uwahoze ari Ministre w’intebe, ba ministre, Intumwa za rubanda (Députés), ba ambassaderi, abasirikare bakuru cyangwa bato muri APR, abacamanza bo mu nzego zose, abakoraga mu butasi bwa gisivili cyangwa bwa gisilikare, abakoze mu buyobozi bukuru bw’ishyaka FPR, abandi bose bazwi kubera imyanya ikomeye bari bafite, n’abahoze mu miryango nyarwanda yita ku burenganzira bw’ikiremwamuntu nyuma ya 1994.
Muri iyo nyandiko ntangabuhamya kandi, twagaragariza abanyarwanda n’amahanga ko inkiko za TPIR-ICTR na Gacaca zatatiye inshingano zo kwunga abanyarwanda hakoreshejwe ubutabera kuri bose, ko rero inkiko za Gacaca na TPIR-ICTR zitarangije inshingano zazo, ko gupfukirana ubutabera byorora inzangano n’inzigo hagati y’abanyarwanda kandi ko bishobora kuzanira u Rwanda ibindi byago bikomeye mu bihe bizaza, bityo bikabangamira bikomeye ubwiyunge n'amahoro arambye abanyarwanda bose bifuza kugeraho.
Iyo nyandiko ntangabuhamya yakorwa mu kinyarwanda, mu gifransa no mu cyongereza. Kubera ko tuzaba tuvuga ibyo tuzi twiboneye cyangwa twahagazeho, dusanga buri muntu ashyizeho ake, iyo nyandiko twayirangiza mu gihe kitarenze amezi atandatu (6).
Umuryango Ibukabose-Rengerabose ubaye ubashimiye cyane kandi utegereje igisubizo cyanyu cyiza kugira ngo iyi nkundura y’ukuri n’ubutabera, byo nkingi ya demokrasi n'amahoro, izagirire abanyarwanda akamaro, inadufashe gutera intambwe ndende mu nzira y’ubwiyunge duharanira hagati yacu no hagati y’abavandimwe b’abanyarwanda muri rusange, bishingiye k'ukuri kwubaka.
ICYITONDERWA : Iyi barwa ishyizwe ahagaragara kugira ngo abantu bose bifuza gufatanya natwe iki gikorwa cy’ingira kamaro bimenyekanishe, maze bongerwe ku rutonde uko bazagenda bimenyekanisha. Bivuga ko uru rutonde ruzagenda ruhinduka uko abatangabuhamya biyongera.
Batugezaho ubutumwa kuri email yacu contact@ibukabose-rengerabose.org cyangwa bakatwandikira bakanze kw’ipfundo http://ibukabose-rengerabose.org/contact .
Murakoze cyane, Imana ikomeze ibarinde.
Bishyizweho umukono na Ambassaderi Jean Marie Vianney Ndagijimana
Mw’izina ry’Inama nyobozi ya Fondation Ibukabose-Rengerabose
UMUGEREKA
Iyi baruwa yandikiwe abahoze mu buyobozi bukuru bwa gisivili n’ubwa gisilikare mu Rwanda nyuma y’aho FPR-Inkotanyi ifatiye ubutegetsi ku ngufu muri 1994, bagaragara ku rutonde rukurikira :


c: text/html

text:
Iyo usomye Bibiliya igaragaza ko icyazanye Yesu ari ukugira ngo abazamwizera, bakamukurikira bazabone ubugingo kandi bwinshi.
“Umujura ntazanwa n’ikindi keretse kwiba no kwica no kurimbura, ariko jyeweho nazanywe no kugira ngo zibone ubugingo ndetse ngo zibone bwinshi." (Yohana 10:10); ubugingo bwinshi bisobanuye: umwuka, ubugingo n’umubiri biguwe neza kandi bitariho umugayo.
Intumwa Pawulo yandikira Itorero ry’i Tesalonike yasobanuriye abarigize ibice by’ingenzi biranga umukirisitu ukuze utabonekaho umugayo kugeza igihe Yesu azagarukira. Ibi bivuze ko n’abakuru b’itorero ry’i Tesalonike bagombaga kurera abakirisitu bakitwararika ku kumenya ko bakuze mu mwuka, ubugingo n’umubiri.
Umukirisitu udakuze muri ibi byiciro aba ariho umugayo mu maso y’Imana kandi umuyobozi w’itorero udakuza abo ayoboye mu mwuka, mu bugingo no mu mubiri ntabwo aba asohoje umugambi w’Imana ku bo ayoboye.
"Imana y’amahoro ibeze rwose, kandi mwebwe ubwanyu n’umwuka wanyu, n’ubugingo n’umubiri byose birarindwe, bitazabaho umugayo ubwo Umwami wacu Yesu Kristo azaza." (1 Abatesalonike 5:23).
Dushingiye ku byo dusoma muri Bibiliya bivuze ko uko abantu bemera Yesu Kirisitu, bamukurikira n’imibereho yabo yakagombye kuba ihinduka kandi neza.
Bamwe mu bayobozi b’amatorero n’amadini atandukanye , mu butumwa babwira abayoboke bayo ni uko bazajya mu Ijuru, babaha amasezerano yo kubaho neza, gutunga amafaranga menshi, kubona abagore n’abagabo, kwiga amashuri menshi, kuzamurwa mu ntera n’ibindi.
Mu gihe itorero rifite inshingano zo kwigisha no guhindura abantu haba mu mico no mu myifatire, benshi bibaza impamvu ki ubwiyongere bw’amadini n’amatorero bitajyana n’impinduka mu buzima bw’abayagana?
Uko amadini n’amatorero yiyongera niko n’ibyaha byiyongera
Imibare y’Urwego rw’Igihugu rw’Imiyoborere, RGB, yo kuva u Rwanda rwabona ubwigenge mu mwaka wa 1962 kugeza mu 2012, yerekana ko mu gihugu habarurwaga amatorero n’amadini atarenga 180. Naho kuva mu 2012 kugeza mu 2018, amadini n’amatorero yageze ku 1500.
Aya si yo gusa ari mu Rwanda ahubwo niyo yiyandikishije muri RGB kandi itegeko riteganya ko n’utariyandikishije ashobora gusaba icyangombwa mu murenge agakora, bivuze ko ashobora kurenga.
Mu mibare itangazwa na Minisiteri y’Ubuzima y’abana basambanyijwe bagaterwa inda z’imburagihe bakabyarira kwa muganga igenda yiyongera. Mu 2016, abo bangavu bari 17,849; mu 2017 baba 17,337, umwaka wa 2018 bageze ku 19,832, mu gihe imibare y’abasambanyijwe bagaterwa inda hagati y’ukwezi kwa Mutarama na Kanama 2019 bari 15,656.
Imibare itangazwa n’Ubushinjacyaha igaragaza ko muri rusange mu Rwanda, kuva muri Nyakanga 2017 kugera mu Ukuboza kwa 2019, amadosiye y’abasambanyije abana yashyikirijwe Ubushinjacyaha yari 8,212, ayoherejwe mu nkiko yari 5,305, naho imanza zasomwe kugeza icyo gihe zari 4,026, muri zo Ubushinjacyaha bwatsinze izigera ku 3,043.
Muri raporo y’ikigo cy’ibarurishamibare yiswe ‘Rwanda Vital Statistics Report 2019’ hagaragajwe ko muri gatanya zatanzwe n’inkiko zo mu Rwanda mu mwaka ushize, mu Mujyi wa Kigali hatanzwe 2400, mu Majyepfo ni 1989, mu Burengerazuba ni 1820, mu Burasirazuba hatanzwe 1482 naho mu Majyaruguru ziba 1250.
Ufashe gatanya zatanzwe mu 2019 ukagereranya n’imiryango yashyingiwe mu buryo bwemewe n’amategeko uwo mwaka, wavuga ko nibura mu 100, imiryango 18.4 yatandukanye Kuko imibare yakusanyijwe mu ikoranabuhanga rikoreshwa n’inzego z’ibanze igaragaza ko uwo mwaka hashyingiwe imiryango 48526 mu buryo bwemewe n’amategeko.
Ubushakashatsi bushya bwa NISR ku baturage n’imibereho yabo bwa 2020 bugaragaza ko mu Rwanda abana bari munsi y’imyaka itanu y’amavuko bagwingiye kubera imirire mibi ari 33%.
Dushingiye ku kigereranyo kivuga ko byibura 94% by’Abanyarwanda ari abayoboke bafite amadini n’amatorero babarizwamo, kandi kuva 2012 kugeza mu 2018 aya madini n’amatorero akaba yariyongereye ku kigero cya 833%, uwavuga ko abenshi mu bana basambanyijwe bagaterwa inda z’imburagihe n’ababasambanjije, abenshi bahamwe n’ibyaha mu nkiko, abenshi mu bashakanye batandukanye, abana bagwingiye ari ababarizwa mu madini n’amatorero atandukanye ntiyaba agiye kure y’ukuri.
Ibi bigaragaza ko abayobozi b’amadini n’amatorero n’abayoboke babo batageze ku ntego yazanye Yesu yo kugira ngo intama zibone ubugingo ndetse ubugingo bwinshi kandi ntibashoboye kubahiriza impuguro za Pawulo zo kwezwa no kurindwa mu mwuka, mu bugingo no mu mubiri.
Abayobozi b’amadini n’amatorero bakwiye guhindura inyigisho, abayoboke nabo bagahindura imyumvire n’imyitwarire.
Yesu yabwiye Abayuda bamwemeye ko bakwiye kumenya ukuri kandi uko kuri kukababatura. “Nuko Yesu abwira Abayuda bamwemeye ati "Nimuguma mu ijambo ryanjye muzaba abigishwa banjye nyakuri, namwe muzamenya ukuri kandi ukuri ni ko kuzababatura." (Yohana 8:31;32).
Abayobozi b’amadini n’amatorero bakwiye guhindura inyigisho bakabwira abayoboke babo ukuri kuko umukirisitu muzima ari ufite ibikwiye byose mu mwuka, mu bugingo no mu mubiri.
Bakwiye kubatoza gusabana n’Imana mu mwuka, bagasenga, bakiga ijambo ryayo kandi bakayoborwa n’Umwuka Wera, bakabatoza kubana n’abandi neza, bakirinda ibikomeretsa ibyiyumviro, amarangamutima n’ibisongamubiri byabo kuko nibwo bazaba bazima mu mwuka.
Abanyamadini bakwiye kwigisha abayoboke babo gukora cyane, guhuza ibyo bizera nk’amasezerano n’amahame yo gukora cyane azatuma babona ibyo kurya no kunywa, kwambara n’ibindi bibahagije.
Abayobozi b’amadini n’amatorero bakwiye guhagarika kwigisha abayoboke babo ko hari icyo bashobora kubona mu bifatika by’uyu munsi batakoze ndetse n’abumvise ubwo butumwa na bo bakabushungura ntibabumire bunguri.
Ubuhanuzi bwizeza abantu ibitangaza bubusanye n’ijambo ry’Imana kuko ritubwira ko abakiranutsi bazagubwa neza kuko bazatungwa n’imirimo y’amaboko yabo.
Muri Yesaya 3:10 hagira hati “Muvuge ko abakiranutsi bazagubwa neza, kuko bazatungwa n’imirimo y’amaboko yabo’’.
Abayoboke b’amadini nabo, bakwiye gushishoza mu kwakira no gukurikira ibyo bigishwa kuko niba umuntu akubwira ibintu bidahindura ubuzima bwawe umwaka umwe, ibiri cyangwa itatu, ukwiye kubona ko uwo muntu udakwiye gukomeza kumutega amatwi kandi bakwiye kureka imyumvire ibashyira mu bubata bwo kumva ko hari icyo bageraho badakoze.
Bakwiye gutera umugongo ubuhanuzi bw’ibitangaza, inyigisho zibasaba gutanga ibitambo n’ibindi ngo nibwo Imana izabakorera ibi nibi bakazihunza. Ikintu kimwe cyonyine kizakubwira ko idini cyangwa itorero urimo ari iry’ikinyoma kandi ukwiye kurivamo ni uko uzamaramo igihe runaka nta mpinduka ugira mu mwuka, mu bugingo no mu mubiri.
Ubwo Yesu yaganiraga n’umusamariyakazi yasanze ku iriba akamusaba amazi yo kunywa, yagerageje kubwira Yesu amateka y’imihango yabo itarashoboraga gutuma babana neza ariko Yesu amubwira ko igihe kigeze kandi gisohoye ko abantu bakwiye kuva mu mitekerereze ya kera itagira icyo ibahinduraho yaba mu mwuka, mu bugingo no mu mubiri ahubwo bagahindura uburyo bagasengera mu kuri no mu Mwuka.
Birakwiye ko abayobozi b’amadini n’amatorero n’abayoboke babo bareka gukomeza kugendera ku myizerere, imitekerereze itagira icyo ibahinduraho ahubwo ikintu cyose bakagikora mu mwanya wacyo.
Source: igihe.com
[email protected]

robotstxt: allowed

filter: keep


text:
►Urugo rwumucyo urumuri rwumwuga rukora ibisubizo
►Ibiro byubwenge / ishuri kumurika umwuga wabigize umwuga
►Umujyi mwiza wumuhanda kumurika ubuhanga bwumwuga ukora
►Ubushakashatsi & abakoresha muri Shenzhen & 2000m2umusaruro w’ibicuruzwa i Zhongshan, Guangdong
►Uburambe bwimyaka 8 yubushakashatsi, ubushakashatsi, gukora
►2year uburambe bwo guhuza ubwenge IoT hamwe na Zigbee, Wi-Fi, mesh ya Bluetooth.Lora-wan,NB-IoT, GPRS, 4G LTE, nibindi
►Kurikiza ETL, CE, ROHS, SAA, CB, icyemezo cya BIS, nibindi
C. porogaramu, mudasobwa, disikuru yubwenge binyuze muri zigbee, wi-fi, ble mesh, lorawan, Nb-iot, nibindi protocole idafite umugozi.Mugukurikirana ibyo twiyemeje mubuziranenge, dushora imari cyane mubikorwa bihamye, gutezimbere ubuziranenge, ubushakashatsi niterambere.Amakipe meza ya R&D yemeza neza ko ibisubizo byacu byose bishya biri ku isonga ryikoranabuhanga no guhanga udushya.
Shenzhen C-Lux Technology Co., Ltd ni igisubizo cyumwuga ukora uruganda rukora urumuri ruyobowe no gukoresha urugo rwubwenge, biro yubwenge, icyumba cy’ubwenge, urumuri rwumujyi.
Gutangira nkumushinga wibikoresho byo kumurika nibicuruzwa, C-Lux yitangira guteza imbere umurongo wubucuruzi hamwe nimpinduka zamasoko, ubu harimo sensor, amarembo, ibikoresho byubwenge, porogaramu, urubuga rwibicu nibisubizo.Muri iki gihe, C-Lux irashobora gutanga urusobe rwibinyabuzima byuzuye hamwe nu biro byubucuruzi, ibisubizo byibyumba byamasomo kugirango duhuze abakiriya bacu nibisabwa nisoko ryabo.
Yashinzwe mu mwaka wa 2011, ubucuruzi butangirira ku mucyo wo kumurika no gukora mu ntangiriro.Kuva muri 2018 ,, Dutangira ibicuruzwa inzibacyuho yimbitse ihuza hamwe na AIot igezweho.Twashizeho rero ubushakashatsi nubushakashatsi mumujyi wa Shenzhen udushya no gukora ibikoresho byo kumurika i Zhongshan, Guangdong.Gutyo tuzahuza Aiot nibikoresho byiza cyane.


text:
Mu mibereho ya buri munsi duhura na byinshi bitugora kandi inzira ya muntu ni ndende ndetse ibamo byinshi bitandukanye: ibyiza n’ibibi, ahatambika,ahamanuka, ahanyerera n’ibindi byinshi ariko mu gihe umukristo ageze ahamugoye gutambuka, ikintu cy’ingenzi ni ugusenga.
Mana njya mpimbaza ntuceceke, kuko banyasamiye akanwa k’umunyabyaha ,akanwa k’uburiganya, bambwirishije ururimi rw’ibinyoma , bangotesheje amagambo y’urwango , bandwanije nta mpamvu, urukundo rwanjye barwituye kuba abanzi bandwanya ari jyewe ho nitangira gusenga (Zaburi 109: 1-4)
Dawidi yahimbye iyi zaburi igihe yari mu bihe bigoye cyane. Yumvaga acitse intege, kandi yumva ko yirengagijwe. Bamwe bari baramushutse. Abandi bari bamuvuzeho urwango bamutera "nta mpamvu". urukundo rwe barwituye urwango bamushinja (Zaburi 109.5).
Uyu munsi, ibyo ubamo byose, ukwiye kuba inyangamugayo ku mana:
Dawidi yakinguriye Imana umutima we amenya ko ibyiringiro bye biri ku Mana yonyine. Yari azi ko ubuzima bwe bugenda "nkigicucu kirambuye". Amavi ye akajegajega kubera kwiyiriza ubusa. Yari azi ko abandi bashobora kumuvuma, ariko ko Imana yo ikamuha umugisha. Yari ategereje umunsi Uwiteka azamurwanirira, akamutabara, kandi ikagaragaza ubutabera.
N’ubwo hari Ibyo abandi bashoboraga kumuvuga cyangwa bamuteranya, byos yabirengeje ingohe "yitabaje amasengesho." "Yarasengaga gusa". Yiyemeje gushaka Imana mu bihe byose no kwambaza izina ryayo.
Uyu munsi, ibyo ubamo byose, ukwiye kuba inyangamugayo ku Mana. yibwire uko ubyumva, uyibwire ibibazo byawe nibyo abandi bagukoreye kandi bakuvuze. Hanyuma utegereze ufite icyizere ko hari umunsi Imana izagaraza ubutabera. Ukwiye kuyibwira byose , kuyisaba ubufasha no kwiringira ineza yayo, Kandi ntiwibagirwe kumarana nayo umwanya mumasengesho no gusabana nayo. Mubihe byose, hitamo "gukoresha amasengesho." Shakisha Imana n’umutima wawe wose. Hamagara Izakumva.
Isengesho ry’uyu munsi
Data, nkweretse ibibazo bikurikira ...Ndashaka ubufasha bwawe. Ndizera ko uzanshira urubanza rubutabera. Urakoze kuko unkunda. Ndakwizeye. Mw’izina rya Yesu. Amen.
Source: www.topchretien.com


text:
INGINGO YO KU GIFUBIKO
Ese porunogarafiya nta cyo itwaye cyangwa irangiza?
Porunogarafiya * irogeye muri iki gihe. Uyisanga mu matangazo yamamaza, mu banyamideri, muri za filimi, umuzika n’ibinyamakuru hamwe na televiziyo, imikino yo kuri orudinateri, kuri telefoni zigezweho, ku bikoresho by’ikoranabuhanga bigendanwa no kuri interineti. Bisa n’aho porunogarafiya yemewe mu bantu bo muri iki gihe. Hirya no hino ku isi, abantu bareba porunogarafiya baragenda barushaho kuba benshi.—Reba agasanduku gafite umutwe uvuga ngo “Imibare irebana na porunogarafiya.”
Nanone usanga porunogarafiya abantu bareba igenda ihinduka. Porofeseri Gail Dines yaranditse ati “usanga amashusho asigaye akabije kuba urukozasoni, ku buryo ibyo kera babonaga ko ari amahano ubu bisigaye ari ibisanzwe.”
Wowe se ubibona ute? Ese wumva ko kureba porunogarafiya ari uburyo bwo kwishimisha butagize icyo butwaye cyangwa ubona ko ari uburozi bwica? Waba se ubona ko ku ruhande rumwe ari nziza ubundi ikaba mbi? Yesu yaravuze ati “igiti cyose cyiza cyera imbuto Matayo 7:17). Ni izihe mbuto porunogarafiya yera? Kugira ngo tubone ibisubizo, reka dusuzume bimwe mu bibazo by’ibanze abantu bibaza kuri porunogarafiya.nziza, ariko igiti kibi cyose cyera imbuto zitagira umumaro” (
Ni izihe ngaruka porunogarafiya igira ku muntu?
ICYO IMPUGUKE ZIBIVUGAHO: Porunogarafiya irabata cyane, ku buryo abashakashatsi n’abaganga bamwe na bamwe bayigereranya n’ikiyobyabwenge cya kokayine.
Brian * wari warabaswe na porunogarafiya yo kuri interineti, yaravuze ati “nta kintu cyashoboraga kuyimbuza. Navuga ko nari narataye umutwe mu rugero runaka. Hari n’igihe umutwe wandyaga. Nubwo nahataniraga kuyireka, namaze imyaka myinshi narabaswe na yo.”
Abantu babaswe na porunogarafiya bakunze kubihisha. Babikora mu ibanga kandi babigiranye amayeri. Ntibitangaje rero kuba abenshi muri bo bumva bigunze, bafite ikimwaro, bahangayitse, bihebye kandi bafite umujinya. Hari n’igihe baba bumva bakwiyahura. Uwitwa Serge wakuraga amashusho ya porunogarafiya kuri interineti hafi buri munsi akayashyira kuri telefoni ye, yaravuze ati “nahoraga nitekerezaho kandi nkumva nihebye. Numvaga nta cyo maze, ngahora nicira urubanza, nkumva mfite irungu kandi nkumva meze nk’uwafatiwe mu mutego. Nahoraga mfite isoni kandi ngatinya kugisha inama.”
Nubwo umuntu yaba areba porunogarafiya rimwe na rimwe cyangwa akayireba atabishakaga, bishobora kumugiraho ingaruka zibabaje. Igihe Dogiteri Judith Reisman, umushakashatsi ku birebana na porunogarafiya uzwi cyane yagezaga ikiganiro kuri Sena ya Amerika, yaravuze ati “amashusho ya porunogarafiya yiyandika mu bwonko bw’umuntu kandi akabwangiza, ku buryo abugiraho ingaruka z’igihe kirekire, kandi agahora agaruka mu bwenge nubwo yaba atabishaka. Kuyibagirwa cyangwa kuyasiba mu bwenge biragorana, kandi hari n’igihe bidashoboka.” Susan ufite imyaka 19 akaba yararebye porunogarafiya kuri interineti atabishaka, yaravuze ati “amashusho yiyanditse mu bwenge bwanjye ubudasibangana. Njya kubona nkabona ubwenge burayagaruye. Mba numva atazigera ahanagurika burundu mu bwenge bwanjye.”
UMWANZURO: Porunogarafiya irabata kandi ikangiza.—2 Petero 2:19.
Ni izihe ngaruka porunogarafiya igira ku miryango?
ICYO IMPUGUKE ZIBIVUGAHO: “Porunogarafiya isenya ingo n’imiryango.”—The Porn Trap, cyanditswe na Wendy na Larry Maltz.
Porunogarafiya isenya ingo n’imiryango mu buryo bukurikira:
-
Ituma abashakanye badakundana, ntibizerane kandi igasenya ubucuti bafitanye.—Imigani 2:12-17.
-
Itera abantu kwikunda, kwigunga no kutanyurwa n’abo bashakanye.—Abefeso 5:28, 29.
-
Ituma umuntu ahorana irari ry’ibitsina ryangiza.—2 Petero 2:14.
-
Ituma abayireba bahatira abo bashakanye gukora imibonano mpuzabitsina mu buryo budakwiriye.—Abefeso 5:3, 4.
-
Bibiliya isaba abashakanye ‘kutariganya’ bagenzi babo (Malaki 2:16). Guca inyuma uwo mwashakanye ni uburyo bwo kuriganya bushobora gutanya abashakanye. Iyo ibyo bibaye, bigira ingaruka zikomeye ku bana.
Uretse n’ibyo, porunogarafiya ishobora kugira ingaruka ku bana mu buryo bwihuse. Brian twigeze kuvuga, yaravuze ati “igihe nari mfite imyaka igera ku icumi, twigeze gukina umukino wo kwihishana, maze ngwa ku bitabo bya data bya porunogarafiya. Natangiye kujya mbireba mu ibanga, ariko mu by’ukuri sinamenye impamvu ayo mashusho anshishikaza. Nguko uko natoye ingeso mbi cyane yankurikiranye kugeza mbaye mukuru.” Ubushakashatsi bugaragaza ko porunogarafiya ishobora gutuma abana b’ingimbi n’abangavu batangira gukora imibonano mpuzabitsina bakiri bato, bakishora mu busambanyi, bakajya basambanya abantu ku ngufu kandi ugasanga bahuzagurika mu bwenge no mu byiyumvo.
Imigani 6:27.UMWANZURO: Porunogarafiya isenya imishyikirano irangwa n’urukundo abantu bari bafitanye, maze amaherezo igateza intimba n’agahinda.—
Bibiliya ivuga iki kuri porunogarafiya?
ICYO IJAMBO RY’IMANA RIBIVUGAHO: ‘Ku bw’ibyo rero, mwice ingingo z’imibiri yanyu ku birebana n’ubusambanyi, ibikorwa by’umwanda, irari ry’ibitsina, ibyifuzo byangiza no kurarikira, ari byo gusenga ibigirwamana.’—Abakolosayi 3:5.
Muri make, Yehova * Imana yanga porunogarafiya. Ariko ibyo ntibishatse kuvuga ko aterwa ishozi n’imibonano mpuzabitsina. Ni we waturemanye ubushobozi bwo gukora imibonano mpuzabitsina, ateganya ko abashakanye bazajya bayigirana kugira ngo bashimishanye, bagirane ubucuti bukomeye kandi basangire ibyishimo byo kubyara abana.—Yakobo 1:17.
None se ni iki kitwemeza ko Yehova yanga porunogarafiya urunuka. Reka dusuzume impamvu nke zibitwemeza:
-
Azi ko porunogarafiya ishobora koreka imbaga.—Abefeso 4:17-19.
-
Aradukunda kandi yifuza kuturinda ibibi.—Yesaya 48:17, 18.
-
Yifuza kurinda abashakanye n’imiryango yabo.—Matayo 19:4-6.
-
Yifuza ko tuba abantu batanduye mu by’umuco, kandi tukubaha uburenganzira bw’abandi.—1 Abatesalonike 4:3-6.
-
Yifuza ko twubaha ubushobozi bwacu bwo kororoka, kandi tukabukoresha mu buryo bwiyubashye.—Abaheburayo 13:4.
-
Azi ko porunogarafiya igaragaza iby’ibitsina mu buryo bukocamye, burangwa n’ubwikunde kandi buturuka kuri Satani.—Intangiriro 6:2; Yuda 6, 7.
UMWANZURO: Porunogarafiya yangiza ubucuti umuntu afitanye n’Imana.—Abaroma 1:24.
Icyakora, Yehova agirira impuhwe abantu bose bakora uko bashoboye ngo bacike kuri porunogarafiya. Bibiliya igira iti ‘Yehova ni umunyambabazi kandi agira impuhwe, atinda kurakara kandi afite ineza nyinshi yuje urukundo. Azi neza uko turemwe, yibuka ko turi umukungugu’ (Zaburi 103:8, 14). Atumirira abicisha bugufi bose kumugarukira, kugira ngo ‘bagirirwe imbabazi kandi babone ubuntu butagereranywa bwo kubatabara mu gihe gikwiriye.’—Abaheburayo 4:16; reba agasanduku gafite umutwe uvuga ngo “Uko umuntu yacika kuri porunogarafiya.”
Hari abantu benshi bemeye gushyira mu bikorwa inama zituruka ku Mana. Ese hari icyo byabamariye? Iyumvire icyo Bibiliya ivuga ku birebana n’abantu bahoze bafite ingeso mbi. Igira iti “mwaruhagiwe muracya, mwarejejwe kandi mwabazweho gukiranuka mu izina ry’Umwami wacu Yesu Kristo hamwe n’umwuka w’Imana yacu” (1 Abakorinto 6:11). Kimwe n’intumwa Pawulo, abo bantu na bo bashobora kuvuga bati “mu bintu byose, ngira imbaraga binyuze ku umpa imbaraga.”—Abafilipi 4:13.
Suzan wabashije gucika kuri porunogarafiya, yaravuze ati “Yehova ni we wenyine ushobora kugufasha gucika kuri porunogarafiya. Iyo umusabye inama n’ubufasha, ashobora gutuma uba umuntu uboneye mu maso ye. Ntazemera ko utsindwa na porunogarafiya.”
^ par. 3 Ijambo “porunogarafiya” ryerekeza ku bintu bibyutsa irari ry’ibitsina mu buryo bweruye, biba bigamije gukurura ubireba, ubisoma cyangwa ubyumva. Bishobora kuba bikubiyemo amashusho, inyandiko n’amajwi.
^ par. 8 Muri iyi ngingo, amazina amwe n’amwe yarahinduwe.
^ par. 25 Bibiliya igaragaza ko izina ry’Imana ari Yehova.


text:
Ariko ibyemeza y’uko abapfuye bazuka, Mose na we yabigaragarije ku byabereye kuri cya gihuru, ubwo yitaga Uwiteka Imana ya Aburahamu n’Imana ya Isaka n’Imana ya Yakobo. Nuko rero Imana si Imana y’abapfuye, ahubwo ni iy’abazima kuko bose kuri yo ari bazima.Luka 20:37-38
Yobu 14:1_2 "Umuntu wabyawe n’umugore, arama igihe gito kandi cyuzuyemo umuruho agakenyuka, avuka ameze nk’ururabyo, maze agacibwa, ahita nk’igicucu kandi ntarame.
Muri gahunda dutegura z’ubuzima bwacu ntabwo tujya dushyiramo umunsi wo gupfa kuko tutazi umunsi cyangwa umwaka tuzapfiraho. Gusa uko byagenda kose urupfu ruriho kandi mu gihe Kristo ataragaruka tuzapfa, imirimo twarimo ikomezwe n’abandi kuko isi yo turapfa tukayisiga. Uru rupfu mvuga ni urwica umubiri ariko twizera tudashidikanya ko hariho umuzuko w’abapfuye kuko aba-Kristo twizera ko umwami wacu Yesu yapfuye akazuka bityo ni nako natwe tuzazuka ( 1Abatesaroniki 4: 13-18).
Hari abantu benshi bagiye bavuga ko bagize iyerekwa ndetse hari n’abatanga ubuhamya ko bagiye babana n’abageze ku munota wabo wa nyuma, benshi bavuga ko iyo umuntu agiye gupfa abimenya, kandi ko aba ameze nk’ureba aho umwuka we ugiye kujya. (Bavuga ko iyo umuntu apfiriye mu byaha abona ko agiye mu yindi si ariko mbi, bavuga kandi ko abakiranutsi nabo mu gihe cyabo cyo gupfa baba babona aheza berekeje kabone n’ubwo ububabare bw’umubiri buba butaboroheye).
N’ubwo ibi ari ibitekerezo by’abo bantu, Bibiliya nayo ivuga ku nkuru z’umutunzi na Lazaro, ngo babaye mu isi buri wese ahabwa ubuzima butandukanye n’undi, ngo umutunzi yari atunze cyane ariko ntiyakiranuka mu butunzi bwe. Lazaro ari umukene ariko akiranuka mu bukene bwe, nyuma bose barapfa ngo Lazaro abamarayika bamujyana mu gituza cya Aburahamu;
Umutunzi apfuye arahambwa ajya ikuzimu ababazwa n’umuriro agera aho yifuza ko Lazaro akoza urutoki mu mazi amutonyangirize ku rurimi. Kubw’umubabaro yifuza ko yabona amahirwe yo kuburira abo yasize mu isi ngo bihane batazajya habi nk’aho ari, ariko arabwirwa ati bafite Mose n’abahanuzi babumvire, nibatabumvira ntibakwemera n’aho umuntu yazuka ( Luka 16: 19_ 29).
Kurama kwacu mu isi ni guto, n’ijambo ry’Imana rirabivuga ( Zaburi 90 : 10), ariko nk’uko twabivuze hariho umuzuko w’abapfuye kandi hari abazazukira kubaho ubuzima buhoraho mu munezero hari n’abazazukira guhanwa n’uyu mutunzi twabonye. Ni ngombwa ko mubimenya kandi bikadutera ibyiringiro bidukomeza, mutababara nk’abadafite ibyiringiro (1 Abatesalonike 4:13) (Ibyahishuwe 22: 12_15).
Uwitwa Sitefano uri mu bahowe Imana dusoma mu byakozwe n’intumwa 7:55-60, yapfuye urupfu rubi aterwa amabuye ariko Bibiliya igaragaza ko yapfanye ibyiringiro ubwo yararamaga akareba hejuru akavuga ati “Mbonye ijuru rikingutse, n’umwana w’umuntu ahagaze iburyo bw’Imana”…
Dufite igihe cyo gukoramo ibyiza Imana ishaka tugifite uburyo, kuko hari igihe ubuzima bwacu buzashyirwaho iherezo. Dufite igihe cyo kwizera Yesu Kristo no gukorera Ubwami bw’Imana kuko twaremewe kubw’intego y’Imana. (umubwiriza 12),
Iyi mirimo niyo izaduherekeza kandi tuzayigororerwa igihe cy’Ingororano, nongere mbabwire nti" Urupfu rw’umubiri si ryo herezo ry’abizera Yesu kristo. Urupfu Yesu yarugize irembo, nk’uko yapfuye akazuka n’abapfuye azabazura, bityo ntidukwiye gutinya uwica umubiri gusa, ahubwo dutinye uwica umuntu agashobora kumujugunya muri gehinomu (Luka 12:4-5).
Nihanganishije ababuze ababo kuko bagenda tukibakeneye, kandi bagenda hari ibyo tubona batarangije!. Mwihangane kandi ikivi basize nitwe bo kucyusa, aho bari bararuhutse kandi natwe turi mu nzira. Mbifurije kuzarangiza uru rugendo amahoro, Amen!.
Yesu abahe umugisha, yari RUTAGUNGIRA Ernest
Source: InyaRwanda.com
[email protected]


text:
Musenyeri Bigirumwami ufatwa nk’umwe mu ntwari za Kiliziya Gatolika mu Rwanda, abantu benshi, cyane cyane abato, bakunze kwibaza niba yari muntu ki, bakibaza ku murage yasize, ndetse na zimwe mu ndagagaciro zamuranze.
Zimwe mu nyandiko zanditswe na Padiri Léonidas Ngarukiyintwari wo muri Diyosezi ya Nyundo zigaragaza ko Musenyeri Bigirumwami ari mwene Yozefu RUKAMBA, umwe mu bakristu ba mbere ba Misiyoni ya Zaza wari n’umutware muri kariya gace. Bigirumwami yavukiye mu Gisaka cya Zaza ku itariki ya 22 Ukuboza 1904.
Bigirumwami yabatijwe izina rya Aloys, ku munsi mukuru wa Noheli yo mu mwaka wa 1904. Afite imyaka icumi, mu mwaka w’1914 nibwo yagiye kwiga mu Iseminari ntoya ya Mutagatifu Lewo i Kabgayi, ayisoza agana mu iseminari nkuru.
Kuba yaratangiye kwiga mu Iseminari akiri muto cyane byatewe n’uko yavukiye kandi agakurira mu muryango wari uturanye na Misiyoni, nk’uko Prof Nyagahene Antoine yabibwiye UMUSEKE.
Kuba Se RUKAMBA yari umutware byahaye umuhungu we amahirwe yo kubahwa aho bari batuye ndetse abasha kwiga akiri muto.
Nyuma yo kurangiza Iseminari nkuru yari yaratangiye mu w’1921 yahawe isakaramentu ry’ubusaseridoti na Musenyeri Léon Paul Classe ku itariki ya 26 Gicurasi 1929.
Amaze kuba umusaseridoti yatangiye ubutumwa bwe yigisha mu Iseminari Nto ya Kabgayi mu w’1929, mu 1930, yakomereje imirimo i Kabgayi n’i Murunda, mu 1931 yakomereje muri Paruwasi y’Umuryango Mutagatifu(Sainte Famille) mbere y’uko mu w’1932 ajya i Rulindo.
Musenyeri Bigirumwami kandi yabaye Padiri Mukuru wa Paruwasi ya Muramba imyaka cumi n’umunani, ni ukuvuga kuva ku itariki ya 30 Mutarama 1933 kugeza ku ya 17 Mutarama 1951 agirwa Padiri Mukuru wa Paruwasi ya Nyundo.
Ku itariki ya 14 Gashyantare 1952 yatorewe kuyobora Vikariyati nshya ya Nyundo yari imaze gushyirwaho na Papa Piyo wa XII, ahabwa ubwepisikopi ku itariki ya 01 Kamena 1952 i Kabgayi na Musenyeri Laurent DEPRIMOZ wayoboraga Vikariyati ya Kabgayi bityo aba abaye Umwepisikopi wa mbere w’umwirabura mu bihugu by’Afurika byategekwaga n’Ababiligi ni ukuvuga Kongo, u Burundi n’u Rwanda( kera babyitaga Kongo, Ruanda-Urundi.)
Nyuma yo kuba umushumba wa Vikariyati ya Nyundo, kuya 21 Ugushyingo 1952, Mgr Bigirumwami yagiye i Banneux mu Bubiligi maze ahavugira isengesho ryo gutura Vikariyati nshya ya Nyundo Bikira Mariya Umubyeyi w’abakene.
Guhera igihe Kiliziya gatolika yo mu Rwanda iherewe inzego bwite z’ubuyobozi na Papa Yohani wa XXIII mu Rwandiko “Cum parvulum sinapis granum” rwo kuwa 10 Ugushyingo 1959 Musenyeri Aloyizi Bigirumwami yabaye Umwepiskopi wa Nyundo.
Musenyeri Bigirumwami akaba rero afatwa nk’imwe mu ntwari za Kiliziya Gaturika mu Rwanda kuko yarwanyaga icyabuza Umunyarwanda kwishimira uwo ari we kandi arwanira kumwereka ko ntacyo atashobora, atanaretse amatwara ye ya Kinyarwanda.
Musenyeri Bigirumwami ni umunyarwanda w’umukristu wavukiye mu muryango w’abakiristu, akaba umunyarwanda waharaniye guhesha igihugu cy’u Rwanda n’umuco wacyo ishema kandi akaba yari n’ umukirisitu uha agaciro umuco karande w’abakurambere kandi ibyo ntibimubuze kuba umukirisitu nyawe, uhamye mu bukiristu, Kandi w’umunyarwanda.
Musenyeri Bigirumwami yanakoze ubushakashatsi ku muco w’abakurambere guhera mu mwaka w’1931. Aho yanditse inyandiko nyinshi cyane ku muco wa Kinyarwanda.
Nyuma y’umurimo utoroshye wo gushinga no guha Diyosezi ya Nyundo umurongo, Musenyeri Bigirumwami yaje kwegura ku buyobozi bwa Diyosezi ku itariki ya 17 Ukuboza 1973.
Amaze kwegura yagiye kwibera muri Paruwasi ya Kivumu ndetse n’i Kigufi, ahita atangira gukora ubushakashatsi no kwandika ku muco nyarwanda kugeza yitabye Imana ku itariki ya 3 Kamena 1986 ahagana saa tanu z’amanywa.
Muri izi nyandiko za Padiri Leonidas hagaragaramo ko Musenyeri Aloys Bigirumwami ari umwe mu ntwari za Kiliziya Gaturika, ndetse n’uburyo bwakwifashishwa kugira ngo izo ndangagaciro ze zisigasirwe zinabungabungwe.
Izo nama zafasha gusigasira indagagaciro za Musenyeri Aloys Bigirumwami ndetse n’abato bakazireberaho ni uguharanira kuba Abakirisitu , Abanyarwanda b’Abakirisitu, Abanyarwanda baterwa ishema ryo kuba Abanyarwanda, tukabisigasira dushimangira ibyiza biri mu muco wacu , ibitajyanye n’ubukristu tukabireka.
Buri Munyarwanda akaba yakwigira kuri Musenyeri Aloys Bigirumwami kubaka indangagaciro zihamye zizafasha u Rwanda gutera imbere.
Byavanywe mu nyandiko yitwa ‘Umurage wa Bigirumwami Aloys’ yanditswe na Padiri Léonidas Ngarukiyintwari.
Roger Marc Rutindukanamurego


text:
by http://www.urwego.com
Hari abantu bamwe bakomeje kwibaza impamvu abakobwa benshi muri iyi minsi usanga bari gushidukira cyane abagabo bakuze kurenza uko bashaka abagabo bakiri bato.
Nk’uko abakobwa n’abagore bakunda cyane ababitaho kenshi, ibikurura abakobwa bakiri bato ku bagabo bakuze, cyane abari hejuru y’imyaka 30, birimo imitungo cyangwa se imyitwarire yo kwita ku babakunda bitewe n’umutungo ndetse n’ubushobozi baba bafite.
Byose bizashira hasigare urukundo
Video ku rukundo n'ubuzima bw'imyororokere
Ubumenyi n’ubunararibonye
Ubumenyi n’ubunararibonye ni kimwe mu bintu biza ku mwanya wa mbere mu bikurura abakobwa ku bagabo bakuze. Ibi bigashimangirwa no kuba abakobwa baba bababonamo ubunararibonye bakesha kuba barabayeho imyaka iruta iyabo. Baba bazi neza ko ari byo bibatera kuba bazi gufata imyanzuro myiza kandi ihamye. Ikindi baba babasha no kwihanganira ibibazo bahura na byo. Mu gihe ukunze gusanga abasore bakiri bato bagira ikibazo cyo kumenya kwihanganira, ibibazo bahura nabyo no kubasha gufata imyanzuro ihamye.
Umutekano
Umutekano uvugwa aha si umutekano w’ubwirinzi cyangwa wo kuba babarwanirira n’ubwo nabyo baba babishoboye. Aha ni umutekano ushingiye ku mitungo, amafaranga n’ubukire. Ibi ukunze gusanga ari byo bikurura abakobwa benshi ku bagabo. Akenshi baba babishingira kuba abagabo bakuze bakunze kuba bafite akazi gahoraho, ndetse n’indi mitungo yakwifashishwa mu kubaka urugo, ku buryo n’ubwo yamutera inda yamutwara nta kibazo maze ntiyangare.
Ubuhanga n’ubushobozi bwo kubitaho
Abakobwa bakiri bato bakunda abagabo bakuze baba babakurikiraho ubunararibonye bwo kubitaho mu buryo budasanzwe. Abagore n ’abakobwa bakiri bato bakunda kwitabwaho, byumwihariko rero abakobwa bakiri bato bo baba bakeneye ababitaho ku buryo bukomeye. Ibi rero bikunze gutuma bakunda abagabo bakuze kubera ko aba bagabo bazwiho ubuhanga bwo gufata neza abagore n’abakobwa. Ibi ukaba ukunze gusanga babifatira k’uburyo aba bagabo bari hejuru y’imyaka 30 ukunze gusanga bategurira impano za buri gihe abo bari kumwe mu rukundo, ibi bikaba bimwe biryoshya urukundo kandi bikongerera abagabo igikundiro ku bakobwa ndetse n’abagore. Ibi bikiyongeraho ko aba bagabo bakuze baba bazi uburyo bwiza bwo kwitwara neza mu gitanda.
Gukura vuba mu mitekerereze
Abagore n’abakobwa ukunze gusanga ku kijyanye n’imitekerereze bakura vuba cyane. Ibi bivuze iki? Ibi bivuze ko akenshi, umukobwa cyangwa umugore atajya anganya ibitekerezo n’umugabo cyangwa umusore bangana, kuko ukunze gusanga abakobwa barusha ubucakura abasore bangana.
Ni muri urwo rwego rero ukunze gusanga abakobwa baba bifuza wa mugabo umuruta mu myaka byibura akeka ko we bahuza urwego rw’imitekerereze, maze bakabasha gupanga imishinga igaragaramo ubukuru, itarimo ibitekerezo by’abato. Ibi bigaragara ku bakobwa bakunda abasore babaruta ariko bifuza gushinga ingo.
Ishusho y’umubyeyi
Abenshi mu bakobwa bishimira kugirana umubano n’abagabo babaruta mu myaka ni uko baba bababonamo ishusho ya kibyeyi. Baba babitezeho kubagira inama za kibyeyi kandi zuzuyemo ubanararibonye kandi zizabafasha mu buzima bwabo.
Ibi ni ibintu rusange ukunze gusanga abakobwa n’abagore bahuriraho mu guhitamo gukundana n’abagabo bafite hejuru y’imyaka 30 ndetse n’ababarusha imyaka. Izi ngingo twatanze haruguru ntaho ziba zihuriye n’ikibazo cya Shugadadi( Sugar Daddy) cyangwa se Shugamami
Urukundo
Baza Shangazi
Shakisha ku Urwego.com
Kuki abakobwa bikundira kurongorwa n’abagabo bakuze
by http://www.urwego.com
Labels: urukundo


text:
VR Inganda zikoreshwa
VART ifite uburambe buke mu kubaka parike nini ya VR insanganyamatsiko hamwe n’imishinga mito n'iciriritse.Hamwe nimyaka myinshi yuburambe bufatika, byagaragaye neza mubisubizo byibicuruzwa, bikoresha neza, kandi bihamye.Ubu isosiyete ifite itsinda ryimpano zidasanzwe zivuye mubishushanyo mbonera, igishushanyo mbonera, kugenzura ibyikora, gukora ibikubiyemo, guteza imbere gahunda, nibindi, bishobora guhura nibikenewe bitandukanye.
Itsinda rishinzwe Kugaragara
Itsinda Ryashushanyije
Ikipe ya MCU
Itsinda rishinzwe Gutegura Gahunda
Itsinda rishinzwe iterambere
Itsinda ry'inyandiko
Igisubizo
VR Ikirere Ikirere Muri rusange
Menya ubushakashatsi bwikirere ukoresheje VR mubyukuri, wige byinshi kubyerekeye ikirere nindege.
VR Siyanse Yamamaye Porogaramu Muri rusange Igisubizo
Ibyerekezo byinshi, byimbitse kandi byunvikana kubumenyi butandukanye bwa siyanse
VR Umutungo utimukanwa usaba igisubizo muri rusange
Kubaka VR ibigo byose byamamaza, kuzamura imishinga itimukanwa, no kwamamaza neza.
VR Umutekano wo mu muhanda Gahunda rusange
Kugarura imodoka nyayo, kwerekana intangiriro, itumanaho rya zeru, reka ubone uburambe bukabije.
VR Umutekano Wumuriro Muri rusange
Inararibonye zitandukanye zirwanya umuriro binyuze muri VR mubyukuri.
VR Gusaba Ubuvuzi Muri rusange Igisubizo
Guteza imbere iterambere ryamahugurwa yubuvuzi no kuzamura urwego rwubuvuzi.
VR Yubaka Ikibanza Umutekano Muri rusange
Kunoza ubumenyi bwumutekano kubakozi kubakwa.
VR Umutekano Wimbaraga Muri rusange Igisubizo
Kunoza umutekano w'abakozi mu kubaka amashanyarazi.


text:
AMASOMO:
Pr 31, 10-13.19-20.30-31;
Ps 127; 1
Th 5, 1-6;
Mt 25, 14-30
.
Tugeze ku cyumweru cya 33 gisanzwe cy’umwaka wa liturigiya. Harabura icyumweru kimwe gusa ngo dusoze umwaka wa liturigija, kuko ugira ibyumweru 34. Uko tugenda tugana ku mpera yawo, ni ko amasomo matagakifu agenda atwibutsa kuzirikana ku bijyanye n’iminsi ya nyuma, n’amaherezo y’ubuzima bwa Muntu, cyane cyane ku bemera, abakiristu. Ibyo dusabwa ni byinshi ariko icy’ingenzi ni ‘kuba maso’. Ku cyumweru cyashize, ubwo twazirikanaga ku mugani w’abakobwa cumi, ivanjili yasoje dusabwa guhora turi maso kuko tutazi umunsi n’isaha by’ukuza kwa Nyagasani. Nyamara ariko ntibatubwiye uko tugomba kuba maso. Amasomo matagatifu ya kino cyumweru abidusobanurira ku buryo bwihariye.
Kuba maso bivuga iki?
Mu gusubiza iki kibazo hari uwahita agira ati kuba maso ni ukutigera ugoheka, kudasinzira na gato. Undi ati ni ukugira amaso mazima, yayandi atigeze arwara namba; yayandi atigeze akenera ibiyunganira nk’indorerwamo cyangwa amataratara, nk’uko bamwe babivuga. Hari n’uwagira ati kuba maso ni ukugira amaso manini! Oya. Simpamya ko aribyo Yezu adukangurira mu masomo Liturgiya itugezaho muri iyi minsi. Uwashishoza neza yasanga Yezu arimo gushimangira ibyo umunyarwanda yivugiye ati: « Gukanura (amaso) cyane siko kubona! » None kuba maso Yezu adusaba kwaba ari ugukora iki ?
Nubwo bigoye guhita ubona igisobanuro cy’iyi mvugo, kuba maso Ivanjili idusaba birenze ibyo gukanura, kureba muri rusange. Kandi igisubizo kiri mu nyigisho ya Yezu mu mugani yaduciriye uyu munsi. Ni kokoYezu yaduhaye igisubizo ubwo yabwiraga abigishwa be iby’ihindukira rye, maze akabacira umugani w’amatalenta twese tuzi neza. Yagize ati: « Iby’icyo gihe bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. Umwe amuha amatelenta atanu, undi abiri, undi imwe, umuntu wese ku rugero rw’icyo ashoboye maze aragenda. Ako kanya uwari wahawe amatalenta atanu ajya kuyakoresha maze yunguka andi atanu. Uwari wahawe abiri nawe yunguka andi abiri. N’aho uwari wahawe imwe, aragenda acukura umwobo mu gitaka maze ahishamo imari ya shebuja (…) ». Twumvise ko igihe shebuja ahindukiriye, yagororeye abakoresheje neza amatalenta yabo, naho wa mugaragu mubi kandi w’imburamumaro wahisemo gutaba italenta ye akajugunywa hanze aho azahora arira kandi agahekenya amenyo. Muti none se gucuruza no kuba maso bihuriye he?
Bakristu bavandimwe, buri wese atekereje neza ku by’uyu mugani yatahura igisubizo kuri cya kibazo twibazaga ku bijyanye no kuba maso. Kuba maso ni ukumenya ko Imana yaturemye idushyira hano ku isi kuko idufiteho umugambi
. Bityo rero tugasabwa kumenya gukoresha neza ingabire (amatalenta) cyangwa ubushobozi n’imbaraga Imana yaduhaye; tukabikoresha kandi duharanira ingoma y’ijuru. Mutagatifu Agusitini niwe wagize ati: « Imana yaturemye itatubajije, nyamara ntizadukiza tutabigizemo uruhare, tutayifashije ». Ni koko kuba maso turindiriye amaza ya Nyagasani si ugushyira amaboko mu mifuka tukituriza ngo aha isi igiye gushira, maze tukabaho twidamarariye. Ni nabyo umunyarwanda yabonye kare aho yagiraga ati : « Amaboko yicaye ubusa, nyamunsi (shitani) iyashakira imirimo!» Kuba maso rero dusabwa ni ugukora ugushaka kw’Imana, iyo bitabaye ibyo shitani iratuyobya tukazibona mu marira y’urupfu rw’iteka.
Ubundi ntibisanzwe ko umuntu ugiye mu rugendo rwa kure, asigira imitungo ye abakozi cyangwa abagaragu. Tumenyereyeko imitungo iragizwa abana, abantu bo mu muryango ba hafi, cyangwa se inshuti magara ntunsige
Effects on platelet function: Sildenafil had no effect per se on platelet aggregation induced by a range of aggregatory agents, but consistent with inhibition of PDE5, sildenafil potentiated the antiaggregatory and disaggregatory actions of SNP both in vitro and ex vivo. cialis online events that are regulated by corporal smooth muscle.
. Uriya muntu we rero yahisemo kuyisigira abagaragu be. Ntasanzwe. Buriya umuntu arebye neza yasanga ari Imana, kuko n’ubundi ibitekerezo byayo si byo byacu, n’imigenzereze yayo ikaba itandukanye cyane n’iyacu abantu. Imana iradukunda ku buryo itadufata nk’abagaragu bayo, ahubwo idufata nk’abana bayo. Itugabira byose nta kiguzi. Yaduhaye ubuzima, urubyaro, imitungo, imirimo, n’ibindi byose dutunze. Nyamara igishuko gikomeye Muntu w’ibihe byose ahora agwamo, ni ukugaya Imana, ni ukutiyakira uko ari, ni ukwibwira ko ntacyo Imana yamuhaye, ko yamukuye mu bandi, mbese ni kiriya gishuko cy’uriya muntu wari wahawe italenta imwe agahitamo kujya kuyitaba mu gitaka… Nyamara italenta imwe cyari ikintu gikomenye cyane: Buriya ngo italenta imwe yanganaga n’ibiro 41 by’amabuye y’agaciro nka zahabu. Ibyo biro 41 byabaga bifite agaciro k’amadenari (ifaranga ryo muri icyo gihe) ibihumbi bitandatu (6000). Kandi twibukeko umubyizi w’umuntu wari idenari imwe ku munsi. Bityo italenta imwe yari ifite agaciro k’igihembo cy’imibyizi ibihumbi bitandatu. Ugabanyije mu myaka, italenta imwe yanganaga n’igihembo cy’imyaka 25 umuntu ari mu kazi. Nyamara uriya mugaragu we, afata ibyo byose akuba na zeru, abitaba mu gitaka ngo ni bike. Ngo koko imboga zibona abana! Kandi tunazirikane ko bariya bantu uko ari batatu, buri wese yari yagiye ahabwa ku rugero rwe, bishatse kuvuga ko ntawari wahawe ibisumbije ibya mugenzi we.
Bakristu bavandimwe, ese jyewe aho sinaba njya ngaya Imana ko ntacyo yampaye ? ko itampaye akazi nk’abandi ? ko abandi aribo babyaye neza ? ko abandi aribo bahinga bakeza ? ko aribo bacuruza bakunguka naho jye ndangura mpenzwe ngacuruca mpomba ? ko jyewe nta kintu kiza namba Imana yampaye ? Ibi ni ugutera Imana urubwa no kuyikora mu jisho. Kimwe n’uriya mugaragu mubi, ibyacu bijya kumera nk’ibya wa mugabo w’umukene nigeze kubabwira. Rimwe ngo ‘‘umugabo w’umukene wari uri kwigendera ahura n’umwami, n’uko umwami aramubaza ati urumva ari iki nakumarira? Undi ariyumvira, ati nanjye unyoroje agaka, kakazajya kampa agafumbire, nkakamira abana, ati nazakwitura, nazajya nkwirahira. Undi arakamuha. Akagejeje iwe karamuhira, karabyara, agira amashyo, aratunga, aratunganirwa. Nyuma yaje guhura na wa mwami ni ko kumubaza ati se ko utaje gukura ubwatsi? Undi areba ikintu yazaga kumuha amurusha arakibura. Ni ko kwikura urushyi rufatika ararumusekura, igihe umwami akibaza ibiri kumubaho, asanga undi yamuramije umugeri, ajugunya hepho y’inzira. Aho Umwami aje kuzanzamukira, ati ni uku kunyitura? Undi ati narebye mu bintu byose, mbura ikintu naguha, kuko ibintu byose ni ibyawe: amashyo meza ni ayawe, abagore bose beza ni abawe, ubukungu bwose ni ubwawe… Ati nabonye rero ikintu utarabona mu buzima bwawe, ari ugukubitwa. Ni koko kandi uhora ubona abandi iteka bakubitwa, cyangwa nawe ubikubitira ariko wowe wari utarumva uko bigenda! Ngiyo inyiturano y’abatagira umutima.
Burya iyo tugaya Imana ko ntacyo yaduhaye ntaho tuba dutaniye n’uyu mukene cyangwa wa mugaragu mubi. Ese aho twebwe ntidujya dutinyuka kubwira Imana yaremye byose ko isarura aho itabibye ? ko yanura aho itanitse ? Iyo twabuze abacu ntitujya tuvuma Imana ko ari yo yabishe kandi ijya kubarema itaratugishije inama? Iyo tumaze kugaya Imana ko ntacyo yaduhaye, igikurikiraho ni ugucika intege, tukiheba, na duke dufite tukadupfusha ubusa, ngo niho hahandi ntiduteze gukira. Tumaze kumva uko byagendekeye uriya mugaragu mubi, uyu ni umwanya wo kwisuzuma tukibaza niba natwe nta mpano Imana yaba yaraduhaye nyamara tukaba twarazipfukiranye: ese aho twebwe nta bukungu Imana yaduhaye twakagombye kuba duhaho abandi, nyamara tukaba twarabuhambye mu gitaka? ese aho ntibajya bambwira kuyobora umuryangoremezo, korari, ngahita ntangira gushaka impavu zidafashe bimwe bigera naho ndeba iyo mba ntorokeye? ese inshingano zanjye mu rugo, mu kazi n’ahandi nzirangiza neza mbigiriye ingoma y’Imana?
Bakristu bavandimwe, niba dushakako Nyagasani azasanga turi maso, nitwemere dukoreshe ubwenge n’imbaraga yaduhaye, tubikoreshe duharanira ingoma y’ijuru
• Recommended: tests of proven value in the tadalafil generic Development of the formulation and the manufacturing processes (roller compaction, compression and film-coating) are well described..
. Nitureke kuba nk’uriya mugaragu mubi, ahubwo tumere nk’uriya mugore w’umutima igitabo cy’imigani cyaturatiraga. Ngo ikiganza cye agicyamurira ku rubohero, maze intoki ze zigasingira ikizingo cy’ubudodo. Amaboko ye ayaramburira abakene, akagirira ubuntu ababuraniwe. Niba rero dushakako umunsi wa Nyagasani utazadutungura, nitwemere turangwe n’ibikorwa by’urumuri nk’uko Pawulo mutagatifu yabitwibukije. Nyamara twebwe nk’abantu, usanga kenshi na kenshi twikundira ibikorwa by’umwijima cyangwa ibitworoheye gusa bimwe bitagira icyo byungura. Yezu ni we Rumuri n’Imbaraga zacu, umukurikira ntateze kuyoba cyangwa ngo akorwe n’isoni. Nituza kumuhabwa mu kanya mu kimenyetso cy’umugati, tuze kumusaba aduhe inema yo gukoresha neza ubwenge n’imbaraga twahawe, aduhe kwiyakira uko turi kose no guhora turi maso kugeza igihe azagarukira mu ikuzo.
Amen.


text:
Abantu benshi muriyi minsi batunze ama smartphone, bakoresha mubuzima bwabo bwa buri munsi bahamagara, bohereza ubutumwa bugufi, cyangwa se kohererezanya amafoto, amashusho ,indirimbo. ndetse benshi murimwe ikintu gikomeye mukoresha smartphone zanyu nukujya kuri social network . mbese smartphone zinjiye mubuzima bwamuntu. nutayitunze ubu aba arwanira gukora cyane akayigura. akenshi iyo utigeze utunga smartphone, iyo ugiye kuyigura usanga bikugora kuko uba utazi ngo, nakurikiza ik ngura smartphone cyane ko hadutse nizidafite ireme zimwe bamwe bita pirate cyangwa inshinwa. rero hari ibintu ugomba kwibandaho ugiye kugura smatphone.
Android. iyo bavuze android abenshi muhita mwumva smatphone. ibintu tugiye kureba ugomba kugenderaho ugura smartphone turibanda kuri android kuko abantu benshi batunze android, ninazo usanga ziboneka kugiciro gitoya ugereranyije nizindi platform(Operating system).
ibintu ugomba kwibandaho ugura smartphone.
*STORAGE (Ububiko) :Iyo bavuze ububiko bwaterefone nicyo cyintu cyingenzi ugomba kureba. kuko abantu benshi bakenera kubika amafoto, video, imiziki kuri smartphone zabo. kandi kugirango ubashe kubibika kuri telephone ukenera ububiko buhagije. uretse icyo kandi iyo bavuze storage haba harimo na RAM. iyo telephone ifite Ram nini bituma ikora yihuta, kandi ikabasha kuba yakora akazi kenshi icyarimwe ntakibazo igize. rero storage ikenewe kubantu badakoresha phone birenze, bakeneye byibuze internal storege=8GB naho RAM=2GB. niba telephone yawe ushaka kuyikoresha ibintu biremereye, nko gukina ama video game(imikino ya video) cyangwa, gushyiramo ama application aremereye nka Xposed byibuze internal storage(ububiko) =32GB RAM=4GB . nujya kugura telephone uzabanze urebe storage dore uburyo babireba niba utarubizi.
>Settings>storage: uko bareba storage
settings>Apps>running apps: urabona used space na free space nubiteranya urabona ram yiyo telephone
Kandi ntuzapfe kugura telephone idafite umwanya wa memory card keretse ari iPhone.
*CAMERA : Nujya kugura telephone uzitondere ama camera cyane cyane zino bakunda kwita inshinwa cyane ko muriyi minsi abantu bakoresha phone zabo bafata bimwe mubirori baba bitabiriye nko mumakwe muma Birthday party nibindi birori ntibagikenera ko baba bafite digital camera phone zabo zirabibakorera kandi neza. rero niba ushaka telephone izagukorera neza ugafotora amafoto meza. uzitonde kuko MP(megapixels) zikunda kuba zanditse inyuma akenshi zikunda kuba atarizo. uzabanze ufotore urebe uko ifoto imeze, ukore zoom kwifoto wafotoye urebe ko iba ikigaragara neza, ugerageze gufotorera ahantu hatari urumuri rwinshi urebe flashlight yoyo uko ikora. niba uzobereye mubintu bya photography uzanarebe focus ya camera yayo uko ikora.
*Battery life: nujya kugura telphone rero uzanarebe battery yayo. urebe igihe imara.uburyo bareba battery uburyo bwambere nukuyikoresha ugakoresha internet ukumva nimiziki, nitinda nkamasaha 7 kuzamura izaba igerageza kuba nzima ariko nuba ugiye kugura phone nshyashya ntago uzabona umwanya wo kumva imiziki no kujya kuri internet. kuko abacuruzi ntibatuma ugerageza. ariko nujya kuyigura ari nshyashya, uzakuremo battery urebe ahanditse mAh urebe umubare uri imbere niba uri munsi 2500mAh iyo telephone ntago iba yizewe. ariko nanone biterwa na size ya telephone iyo telephone ari ntoya cyane iya 2000mAh ntacyo iba itwaye.
*Display size(Ingano ya phone) : ingano ya telephone iba ari ingenzi cyane. kuko nkabantu bakunda amafoto baba bakeneye screen nziza zishobora kwerekana amashusho neza, kandi screen ari nini. abasobanukiwe bakunda screen za AMOLEDE kuko zigaragara neza kandi zituma nicyo zerekana gisa neza. uzanabanze ukore muri touch yayo urebe niba iri smooth(ikora neza byoroshye) udakora kukintu hakaza icyitaricyo.
*ANDROID VERSION: Nkuko nabivuze hejuru abakoresha ama smartphone abenshi bakoresha android. rero bivuze ko bakoresha operating system ya android. nujya kugura smartphone ya android uzabanze urebe version yiyo android niba iri munsi ya 4.4.4 (kitkat) ntuziriwe uyigura. kuko uzasanga ama application menshi asohoka ya android aba yibanda kuri android ziri hejuru ya 4.4.4 . rero wayigura ugasanga uri mubwigunge. nakugira inama yo kugura 7.1 Nougat niba ubishoboye ariko niba utabishoboye wagura lolipop 5.1 cyangwa 6.0 marshmallow .
dore uko bareba android version niba utarubizi.
>settings>software information>about phone>android version
kuri android version ukandeho inshuro nyinshi wihuta nihazamo.
*K : izaba ari kit kat 4.4.4 *Bombo: Lolipop 5.0
*M: marshmallow 6.0 *N: Nougat 7.0
*IGICIRO( price) : Ubundi icyi cyagakwiye kuba aricyo cyambere ureba ugiye kugura telephone. ariko impamvu kitabaye icyambere nuko burigihe wishyura aruko umaze gushima igicuruzwa ugiye kugura. rero nujya kugura telphone uzanarebe igiciro cyayo. urebe niba idahenze bitewe nuko uhagaze mumufuka. urugero niba ushaka iPhone7 uzasanga igura 670$ kuri bamwe ntibanayatunze. rero igiciro cya telephone uzakiteho nujya kugura telephone kuko hari telephone zigura make kandi nziza bitewe nicyo ushaka kuzikoresha.
Dore mark zama telephone twakugira inama yo kurebamo.
1.Samsung
2.LG
3.iPhone( niba uhagaze neza mumufuka wayiheraho)
4.HTC
5.Asus
6.ALCATEL oneTOUCH
niba uri muri africa akenshi izi telephone mvuze hejuru zikunda kutugeraho zihenze. bitewe nurugendo ziba zakoze, imisoro zisora, ninyungu abazicuruza baba bakeneye. rero abanya frica benshi bakunda kugura iza make arizo za MTK . nufata icyemezo cyo kugura iyamake cyane uzarebe TECNO niyo igerageza muri MTk.


text: 7 Hanyuma y’ibyo mbona abamarayika+ bane bahagaze ku mfuruka enye z’isi, bafashe imiyaga ine+ y’isi bayikomeje, kugira ngo hatagira umuyaga uhuha ku isi cyangwa ku nyanja cyangwa ku giti+ icyo ari cyo cyose.2 Mbona undi mumarayika azamuka aturutse iburasirazuba,+ afite ikimenyetso cy’Imana nzima.+ Arangurura ijwi abwira ba bamarayika bane bari bahawe kugirira nabi isi n’inyanja,3 ati “ntimugirire nabi isi cyangwa inyanja cyangwa ibiti, kugeza ubwo turi bube tumaze gushyira ikimenyetso+ mu ruhanga rw’abagaragu b’Imana yacu.”+4 Nuko numva umubare w’abashyizweho ikimenyetso: bari ibihumbi ijana na mirongo ine na bine,+ bashyizweho ikimenyetso bavanywe mu miryango yose+ y’Abisirayeli.+5 Abo mu muryango wa Yuda+ bashyizweho ikimenyetso bari ibihumbi cumi na bibiri;abo mu muryango wa Rubeni+ bari ibihumbi cumi na bibiri;abo mu muryango wa Gadi+ bari ibihumbi cumi na bibiri;6 abo mu muryango wa Asheri+ bari ibihumbi cumi na bibiri;abo mu muryango wa Nafutali+ bari ibihumbi cumi na bibiri;abo mu muryango wa Manase+ bari ibihumbi cumi na bibiri;7 abo mu muryango wa Simeyoni+ bari ibihumbi cumi na bibiri;abo mu muryango wa Lewi+ bari ibihumbi cumi na bibiri;abo mu muryango wa Isakari+ bari ibihumbi cumi na bibiri;8 abo mu muryango wa Zabuloni+ bari ibihumbi cumi na bibiri;abo mu muryango wa Yozefu+ bari ibihumbi cumi na bibiri;abo mu muryango wa Benyamini+ bari ibihumbi cumi na bibiri bashyizweho ikimenyetso.+9 Nyuma y’ibyo, ngiye kubona mbona imbaga y’abantu benshi+ umuntu adashobora kubara, bakomoka mu mahanga yose+ no mu miryango yose no mu moko yose+ n’indimi zose,+ bahagaze imbere y’intebe y’ubwami+ n’imbere y’Umwana w’intama, bambaye amakanzu yera,+ kandi bafite amashami y’imikindo+ mu ntoki zabo.10 Nuko bakomeza kuvuga mu ijwi riranguruye bati “agakiza tugakesha Imana+ yacu yicaye ku ntebe y’ubwami+ n’Umwana w’intama.”+11 Abamarayika bose+ bari bahagaze bakikije ya ntebe y’ubwami na ba bakuru+ na bya bizima bine,+ bikubita imbere ya ya ntebe y’ubwami bubamye maze baramya Imana,+12 baravuga bati “Amen! Umugisha n’ikuzo n’ubwenge n’ishimwe n’icyubahiro n’ubushobozi+ n’imbaraga bibe iby’Imana yacu iteka ryose. Amen.”+13 Nuko umwe muri ba bakuru+ arambaza ati “aba bambaye amakanzu yera+ ni ba nde, kandi se baturutse he?”14 Nuko mpita musubiza nti “databuja ni wowe ubizi.” Arambwira ati “aba ni abavuye muri wa mubabaro ukomeye,+ kandi bameshe amakanzu yabo bayejesha+ amaraso+ y’Umwana w’intama.15 Ni cyo gituma bari imbere+ y’intebe y’ubwami y’Imana, bakayikorera umurimo wera+ ku manywa na nijoro mu rusengero rwayo; Uwicaye ku ntebe y’ubwami+ azababambaho ihema rye.+16 Ntibazongera kugira inzara n’inyota ukundi, kandi ntibazongera kwicwa n’izuba cyangwa ubushyuhe bwotsa,+17 kuko Umwana w’intama+ uri hagati y’intebe y’ubwami azabaragira,+ akabayobora ku masoko y’amazi+ y’ubuzima. Imana izahanagura amarira yose ku maso yabo.”+


text:
Abarokotse Jenoside Yakorewe Abatutsi mu 1994, bo mu cyahoze ari komine ya Rutare mu Karere ka Rwamiko, kuri ubu ni mu Murenge wa Rutare, barasaba ko inzu yahoze ari iya koperative y’abagore ibarizwa imbere mu rwibutso, yabyazwa umusaruro mu gufasha abantu batandukanye gusobanukirwa amateka ya Jenoside yakorewe i Rutare.
Ku wa 10 Mata ni wo munsi wahariwe kunamira inzirakarengane z’Abatutsi zishwe 1994 zishyinguye mu rwibutso rwa Rutare, bitewe ni uko Abatutsi bo muri aka gace ari bwo bishwe. Iyo komini ya Rutare ni hamwe mu hantu hafite amateka yihariye ya Jenoside, bitewe n’interahamwe zahakomokaga ndetse hakiyongeraho n’interahamwe ruharwa Gatete wayoboraga Murambi wari umuturanyi wa Rutare.
Seneteri Bizimana Jean Baptiste umwe mu barokokeye aho i Rutare, avuga ko interahamwe zicaga abatutsi nabi ndetse n’ukuntu we ubwe bamufashe bakamukuramo imyenda yose, bakamugendesha ibirometero birenge 2 bamwambitse ubusa.
Senateri Bizimana avuga ko nubwo Leta ntako itagize ngo ibafashe kubona urwibutso bashyinguramo ababo, kuri ubu bababazwa no kubona hari inzu iri mu gipangu cy’urwibutso ariko ikaba idakoreshwa ngo igire icyo ifasha, Senateri avuga ko yakorwa neza ikabika amateka ya Rutare mu rwego rwo kwirinda ko amateka ahora asubirwamo n’abayabonye yazazima.
Kuri icyo kifuzo Ndayambaje Felix Umuyobozi w’Akarere ka Gicumbi yashimiye uburyo abacitse ku icumu rya Jenoside bo muri ako gace ka Rutare bataheranwe n’agahinda.
Ku kijyanye n’ikifuzo cy’Abacitse ku Icumu rya Jenoside Yakorewe Abatutsi muri Mata 1994 cyo guhabwa inzu izajya isobanurirwamo amateka y’abasuye urwibutso rwa Rutare, Mayor Ndayambaje yavuze ko n’ubundi biri muri gahunda yo kubungabunga inzibutso muri ako karere n’urwo rwa Rutare rurimo.
Urwo rwibutso rwa Rutare rushyinguwemo n’abakomokaga mu kitwaga Akarere ka Rwamiko bose bakaba bagera kuri 268, hakomeje gushakishwa indi mibiri itaraboneka nayo ishyingurwe.
Eric Habimana


text: Serivisi zose zo gutuza impunzi zitangirwa ubuntu. Nta muntu n’umwe wemerewe kukwishyuza serivisi zo gutuzwa ,yaba aturutse muri Ibigo Bitera Inkunga Igikorwa cyo Gutuza Impunzi, Umuryango Mpuzamahanga wita ku Bimukira, Ibigo bishinzwe gutuza impunzi, amavuriro, Imiryango Itegamiye kuri Leta, Ishami rya Loni ryita ku Mpunzi, cyangwa Guverinoma ya Leta Zunze Ubumwe za Amerika. Iyo hari ukwatse amafaranga, ugutegetse gusaba gutuzwa, ushatse kwinjira muri dosiye yawe cyangwa kuyimurira ahandi, agusabye ko muryamana cyangwa ibindi, cyangwa akagutera ubwoba mu buryo ubwo ari bwo bwose, uhita ubimenyesha Ikigo Gitera Inkunga Igikorwa cyo Gutuza Impunzi. Amakuru yerekeranye no kumenyesha imyitwarire idahwitse uzayahabwa mu kiganiro cya mbere uzakora.


text:
Ubwo ubuyobozi bw’Akarere ka Muhanga bwasuraga abatuye mu Murenge wa Shyogwe, Akagari ka Mubuga, muri gahunda y’ukwezi kwahariwe Ubumwe n’Ubwiyunge, bamwe mu bahatuye bagaragaje ko hakiri abagabo bakiraza ku nkeke abo bashakanye babakubita, ibintu bavuga ko bimaze gufata indi ntera kuko harimo n’abahitamo gusaba ubuyobozi ko bwabagabanya inzu buri wese agafata igice cye.
Nkundumbanje Léopord umugabo utuye muri uwo Murenge wa Shyogwe, Akagari ka Mubuga, we n’abagenzi be baratunga agatoki bamwe mu bagabo batuye muri uwo murenge ko kuba hari abakirara bakubita abagore babo, ibintu bavuga ko bitakabaye bikiranga abo bagabo, aho bavuga ko hari n’abafata umwanzuro wo guta urugo n’abana, kandi abana bagahawe uburere kubufatanye bw’umugabo n’umugore, ariho bahera basaba ubuyobozi bw’Akarere ka Muhanga, kujya bufatira imyanzuro abo bagifite uwo muco.
Bati “ ibaze kubona umugabo utinyuka agakubita urushyi umugore we bashakanye, bakabyarana, igihe tugezemo ntabwo ari cyo kuba hari abagore bagikubitwa, gusa abenshi usanga ari ba bandi birirwa mu tubari banywa, nta kazi bagira, barangiza bakajya kuraza abagore babo n’abana ku nkeke, icyo twasaba ubuyobozi ni uko bwajya bubafatira imyanzuro ikarishye bagahanwa by’intangarugero, kugira ngo bibere abandi isomo,ariko nanone bakavuga ko n’ubuyobozi bwigira gukemura ibibazo birimo amafaranga gusa”.
Ni bintu bahurizaho na Nyirahabineza Seraphine nawe utuye muri uwo Murenge wa Shyogwe, aho we avuga ko kuva yashakana n’umugabo we ntabwo arabona amahoro n’umunsi n’umwe, akenshi abiterwa n’inzoga, bamaze kubyarana abana batanu, ariko kuva icyo gihe cyose abayeho akubitwa, akahukana agata abana, kugeza naho umugabo we asigaye aza akamena ibiryo bakarara batariye.
Ubu yasabye ubuyobozi ko babagabanya inzu kugira ngo umwe abe ukwe, aho kugira ngo azamwicire mu nzu, n’ubuyobozi bw’inzego z’ibanze ntacyo bumufasha, kuko buhora bumubwira ko buzaza kumwigisha ariko ntibuze, akavuga ko icyo ubuyobozi bwamufasha ari uko baza bakabagabanya inzu.
Ku ruhande rw’ubuyobozi, Umuyobozi w’Akarere ka Muhanga we avuga ko igihe tugezemo atari icyo kuba hakiri abagabo barara bakubita abagore, aho gushakira hamwe icyabateza imbere, agakomeza asaba ubuyobozi bw’umurenge, gukurikirana ibyo bibazo bukabikemura, atari ngombwa kugabanya abashakanye inzu, igihe abo bahohotera abo bashakanye badashaka guhinduka, bakifashisha inzira z’amategeko hagakorwa icyo amategeko ateganya.
Kandama Jeanne


text:
Guverineri Mukandasira Caritas arasaba uwaba akirangwa ho n’ingengabitekerezo ya Jenoside kuyireka hakiri kare
Imibiri 1233 y’abazize Jenoside yakorewe abatutsi yashyinguwe mu cyubahiro mu rwibutso rwa Jenoside rwa Rwamatamu, ruri mu murenge wa Gihombo, mu karere ka Nyamasheke, mu cyahoze ari komini Rwamatamu.
Abatutsi benshi biciwe aha nyuma y’uko uwari Burugumesitri w’iyo kimini Furere Abel akoreye ikinamico akabeshya Abatutsi ko ihumurure ryabonetse, ko nta mututsi wongera kwicwa.
Aho abenshi bari bihishe barahasohotse bibwira ko nta kibazo, ahita yohereza interahamwe za Yusufu Munyakazi wahavukaga n’iza Obed Ruzindana, zirabica
Muri iyi mibiri yashyinguwe mu cyubahiro harimo igera ku 1244 yari ishyinguye mu mva rusange za Jarama, Butare na Gitwa muri uyu murenge, ariko kubera ko uburyo yari ishyinguyemo ngo butari bwiza, bakaba barasanze ibyiza ari ukuyishyingura muri uru rwibutso.
Ikindi ngo ni uko mu gihe cyo kwibuka wasangaga batatanya imbaraga kubera kwibukira ahatatanye, bikaba byagoranaga n’agaciro ko kwibuka ntigahabwe imbaraga nk’izo kagira imibiri iri hamwe.
Gushyingura mu cyubahiro muri uru rwibutso rwa Jenoside rwa Rwamatamu rwubatse mu buryo bunoze kandi rusanzwemo imibiri yindi hafi ya yose yo mu cyahoze ari komini Rwamatamu, bikaba ngo byarushijeho kuba byiza.
Hari kandi imibiri 6 yaturutse mu murenge wa Mahembe, n’indi 3 yaturutse mu wa Kirimbi, iyi ya Kirimbi ikaba yarabonetse aho yari yarajugunywe mu cyobo kimwe cy’amazi.
Uwari uhagarariye imiryango y’abashyinguye ababo, Raymond Mberabahizi, yavuze ko Jenoside bakorewe yari ifite ubukana bukomeye kuko yo yari ishingiye ku ibarura rusange ry’abaturage n’imiturire ryo mu 1991.
Iri barura ngo ryagaragazaga ko abarenga 40% by’abari batuye komini Rwamatamu na Gishyita bari Abatutsi, bituma bashyira imbaraga nyinshi mu kubatsemba.
Yagize ati:“Ririya barura ryadukozeho cyane, ku buryo hano bahashyize imbaraga nyinshi ngo batumare, uwarokotse akaba ari uwafashijwe n’umugiraneza kwambuka akajya Zaire, kuko na byo byagezeho ba nyiri ubwato bakajya babitwangira ngo keretse nitwiyambutsa kandi tutabizi, kubera ko batinyaga ko bimenyekana ko bambutsa inyenzi bakicwa, dukubitika dutyo.”
Icyakora yishimira ko bamaze kwiyubaka, aho banubaka igihugu mu buryo butandukanye.
Umuyobozi wa Ibuka muri aka karere Bagirishya JMV, yagaragaje ko nubwo abarokotse Jenoside bagerageza kwiyubaka, bafite ibibazo bikomeye, cyane cyane iby’amazu ashaje cyane, asaba Guverineri w’Intara y’Uburengerazuba gukora ibishoboka byose aba bantu bagatura heza.
Guverineri Mukandasira Caritas, yunze mu ry’abandi bayobozi bakuru b’igihugu, yizeza abaturage ko nta Jenoside izongera kuba mu Rwanda ukundi, asaba uwaba akirangwa n’ingengabitekerezo ya Jenoside kuyireka hakiri kare ingaruka zishaririye zitaramugeraho.
Iyi mibiri yashyinguwe mu cyubahiro ije isanga indi 45891 yari ihasyinguye, yose hamwe ikaba yabaye 47124.
Yanditswe na Ubwanditsi/Muhabura.rw


text:
Dominique ni umwana w’umukobwa w’amezi 10.Yavukanye amaguru ane n’intirigongo(colonnes vertébrales)ebyeri. Icyari giteye agahinda ni uko amaguru abiri yari ayahetse mu mugongo.Ababyeyi be bakomoka mu gihugu cya Cote d’Ivoire bibazaga uko azabana n’ubwo busembwa ubuzima bwe bwose.
Ngo icyabiteye si ikindi ;ni undi mwana w’impanga utarashoboye gukura.Iyo bigenze gutyo,ibice bitakuze byiyomeka ku by’undi muzima(jumeau parasite).N’ubwo bidakunze kuboneka kenshi,ngo bibaho ku rugero rwa 1/500 000.
Bitangirira mu isama(gestation)ubwo amagi-mwana yombi(deux foetus)yivanga ku buryo budasobanutse.Ibyo bitumwa umwe muri abo bana adakura cyangwa umwe akabangamira imikurire y’undi.Nguko uko byagendekeye Dominique.
Amahirwe yo gukomeza kubaho ayakesha abaganga bagize urugaga rwa Advocate Children Hospital bo muri Leta Zunze Ubumwe za Amerika(Illinois).Abo baganga b’inzobere bagera kuri 40 bamumaranye amasaha 6 ngo bamufashe gusubirana ubuzima.
A lire:Une petite fille de quatre jambes et deux colonnes
Uko gukira kwabaye igisubizo kuri bose.Ababyeyi bariruhukije, basubiza agatima mu nda.Abaganga na bo bishimiye icyo gikorwa kidasanzwe.Domnique na we ategereje kubaho nk’abandi bana.
By P.B


text:
IMYEMERERE YA ISLAM KURI YESU NA MARIA
umwirondoro uhinye
Tumenye Mariam nyina wa yesu nubuzima yabayemo n’intumwa y’Imana Zakaria,ibitangaza bya yesu bimwe mubigaragaza ubutumwa bwe,ibimenyetso muri kor’an no mumigenzo y’intumwa bisobanura abaribo muri islam.
- 1
- 2
ibisobanuro
IMYEMERERE YA ISLAM KURI YESU NA MARIA
Byeteguwe na : Shk. Issa Ayubu
Bisubirwamo na : Shk. Sibomana Mahmud
IMYEMERERE Y’ABAYISILAMU KURI ISSA (YESU) NA NYINA MARIYAMU (MARIYA) BOMBI IMANA IBAHUNDAGAZEHO AMAHORO N’IMUGISHA BYAYO
Abayisilamu bafite imyemerere bakomora mu gitabo cya Qor’an n’inyigisho z’Intumwa y’Imana Muhamad (Imana imuhe amahoro n’umugisha), mubyo bemera rero ni uko Mariya ariwe nyina wa Yesu yamubyaye mu buryo bw’igitangaza budasanzwe, ikindi abayisilamu bemera ko Mariya na Yesu ari abanyacyubahiro ndetse bafite urwego n’umwanya uhambaye kuko ari zimwe mu ntore mu bindi biremwa, gusa ntabwo ari kurwego rwo gusengwa nkuko abantu babikoreye, ahubwo nabo ni abantu uretse ko Imana yabahaye urwego rw’icyubahiro.
Iyo myemerere ya Islamu rero niyo y’ukuri ifite aho ituruka. Niyo mpamvu twifuje kuyigaragaza wenda byahindura imyumvire ya bamwe bazi ko abayisilamu batemera Yesu, ndetse ko bamutuka n’ibindi bivugwa kuri Islamu kandi Islamu iri kure nabyo, ibyo rero bishobora kugwa k’umuyisilamu udasobanukiwe n’idini ye neza cg se k’utari umuyisilamu wabyumvise akabifata uko, niyo mpamvu rero twahisemo kugaragaza imyemerere ya Islamu kuri Mariya n’umwana we Yesu, ariko kubera umwanya muto turahera kuri Mariya.
Mariya nyina wa Yesu Islamu yemera ko yari umugore w’umunyacyubahiro wahiswemwo akaba intore mu bandi bagore bo ku isi, ibyo bigaragazwa n’imirongo myinshi dusanga muri Qor’an imuvuga ibigwi byiza byamuranze muri iyo hari aho Imana yagize iti:
Bisobanura ngo: ((Ibuka igihe abamalayika bavugaga bati: Yewe Mariya mu byukuri Imana yaguhisemo irakweza igutoranya mu bagore b’isi, yewe Mariya icishe bugufi wumvire Imana yawe wubame kandi wuname hamwe n’abunama)) Qor’an 3:42-43
Uyu murongo wa Qor’an dusomye uragaragaza ko Mariya ari umwe mu bagore batoranyijwe kuba batinya Imana bayubaha cyane, sibyo gusa ndetse no mu bice bya Qor’an hari igice cyitiriwe Mayiramu (ariwe Mariya) ibyo byose rero bigaragaza icyubahiro n’urwego Islamu iha mariya kandi ibyo ntibabura kuko n’inkomoko ye ari nziza nkuko Qor’an ibigaragaza ko Mariya yaturutse ku babyeyi batinyaga Imana.
Aha Imana iragira iti:
Bisobanura ngo: ((Igihe umugore wa Imrani yavugaga ati: Nyagasani njyewe nagambiriye umwana ntwite mu nda yanjye kuzamuguha abe umukozi w’inzu yawe nyakirira ubusabe bwanjye kuko ari wowe wumva kandi uzi byose)). Qor’an 3:35
Uyu murongo wa Qor’an dusomye uragaragaza ko nyina wa Mariya amutwite yagambiriye ko namubyara azakorera Imana akaba umukozi k’umusigiti wi Yeruzalemu, nyuma yaho rero yaje kumubyara ari umukobwa (Mariya) nyina abwira Imana ati:
Bisobanura ngo: ((Amaze kumubyara yaravuze ati: Mana njye namubyaye ari umukobwa kandi Imana izi neza icyo yabyaye kandi umuhungu si kimwe nk’umukobwa kandi njye namwise Mariya kandi njyewe mugukinzeho n’urubyaro rwe ubarinde shetani wavumwe)). Qor’an 3:36.
Uyu murongo wa Qor’an dusomye hejuru uragaragaza neza ko inkomoko ya Mariya yari nziza ndetse ko nyina yamusabiye ku Mana we n’urubyaro rwe ngo izabarinde shetani wavumwe, ubwo busabe rero bwarakiriwe ntagushidikanya nibwo bwavuyemo Mariya wabaye urugero mu bandi bagore nawe avamo Yesu umuhungu we, wabaye Intumwa y’Imana, abo bose rero Imana yabarinze shetani nkuko babisabiwe na Nyina wa Mariya.
Nanone mu myemerere ya Islamu kuri Mariya, ni uko yabayeho mubukobwa bwe atinya Imana ayubaha, ndetse akanarangwa no kwiyubaha no kwirinda ubusugi bwe. Ibyo bigaragazwa n’amagambo y’Imana muri Qor’an aho yagize iti:
Bisobanura ngo: ((Imana yeretse abemeramana urugero rwa Mariya umukobwa wa Imrani warinze ubusugi bwe)) Qor’an 66:12.
Ubwitonzi bwe no kurinda kwe rero bigaragazwa neza n’imirongo ya Qor’an ikurikira:
Bisobanura ngo: ((Vuga mu gitabo Mariyamu ubwo yitaruraga abantu be akajya mugice cy’iburasirazuba)) Qur’an 16:16
Uyu murongo uratubwira amateka ya Mariya ari nayo y’abakobwa bandi iyo bamaze gukura barangwa n’isoni bakitarura abandi mu buryamo n’ahandi kubera isoni zo kwambara babareba n’ibindi batifuzaga ko byagaragara cg se ngo bibonwe n’abandi.
Mariya nawe rero amaze gukura yitaruye abandi agira umwanya we aho babaga, sibyo gusa ahubwo yashyizeho n’urusika rumukingiriza amaso y’abantu kugira ngo batamubona nk’igihe yiyuhagira, yambara, n’ibindi, nkuko Imana ibivuga muri Qor’an:
Bisobanura ngo: ((Amaze kubitarura yashyizeho urusika rumukingiriza amaso y’abantu))
nyuma yaho rero nibwo Imana yamwoherereje Malayika Jibril (Gabriel) aje kumuha inkuru yo kubyara umwana w’umuhungu aza mu ishusho y’umuntu Mariya akimara kumubona yagize ubwoba akekako ari umugabo usanzwe ushaka kumukoresha ibibi, Mariya yahise yikinga ku Mana ngo imurinde ibibi by’uwo mugabo nkuko Qor’an ibivuga igira iti:
Bisobanura ngo: ((Mariya yaravuze ati: njywe nikinze kuri nyir’impuhwe (Mana) ngo ikundinde, niba utinya Imana ntunyegere)). Qur’an 16:18
Aha Malayika yabwiye Mariya ngo ye gutinya, amubwira ko we ari Intumwa ya Nyagasani, aje kumuha inkuru nziza yo kubyara umwana w’umuhungu wejejwe.
Aha Mariya yamushubije agira ati:
Bisobanura ngo : ((Mariya yaravuze ati : ni gute nagira umwana kandi nta muntu numwe urankora!! ndetse nkaba ntari indaya ???)). Qor’an 16:20
Malayika amusubizako Imana yabivuze ko uzabyara utabonanye n’umugabo kandi ibyo ku Mana kubikora biroroshye, kandi Imana izamugira ikimenyetso cy’imbaraga zayo ku bantu n’imbabazi zayo. Malayika akomeza amubwira ati : ((kandi ibyo ni itegeko ry’Imana ntakuka)). Na none mubigaragaza ubwitonzi bwa Mariya ni uko amaze kubyara Yesu, byatangaje abantu bose kuba abyaye n’ubwitonzi bari bamuziho baramubwira bati :
Bisobanura ngo : ((yewe Mariya uzanye ikintu cy’igitangaza bakomeza bagira bati : ese ko so atari mubi na mama wawe ntabe indaya uwo mwana umuvanye he ?))
UKO YESU MWENE MARIYA YABAYEHO, IBITANGAZA YAKOZE N’IHEREZO RYE
Yesu yabayeho ari umunyacyubahiro yahawe ubutumwa akiri umwana muto Imana yamwigishije igitabo n’ubugenge imuhishurira igitabo cy’ivanjili nkuko bigaragazwa mu mirongo ya Qor’an ikurikira :
Bisobanura ngo : ((Imana yamwigishije igitabo n’ubugenge imwigisha igitabo cya Tawurati n’Ivanjili)) Qor’an 3 :…… uyu murongo dusomye uragaragaza ko Yesu (Imana imuhe amahoro n’imugisha) yigishijwe ibyari mu gitabo cya Tawurati cyamanuriwe Intumwa Musa anahishurirwa igitabo cya Injili cyari gikubiyemmo inyigisho z’amategeko byari biturutse ku Mana kugira ngo biyobore abantu inzira nziza y’ukuri. Gusa nyuma yaho abantu bahinduye ibyo bitabo bongeramo amagambo yabo bakuramo ibitagendanye nibyo bifuzaga, Yesu rero yakomeje kubwiriza ubutumwa yahawe n’Imana ikamwohereza kuba Israel (bisobanura ko ubutumwa bwa Yesu bwari ubwaba Israel gusa) nkuko bigaragazwa n’amagambo y’Imana muri Qor’an aho igira iti :
Bisobanura ngo : ((Ni Intumwa kuba Israel)) Qor’an 3 :49
Ubwo butumwa bwa Yesu rero yabushimangiye akoresheje ibitangaza byinshi bitandukanye kandi bidasanzwe kugira ngo abo yari atumweho babone ko yahawe imbaraga n’ubushobozi birenze ibyo bari bazi maze ibyo bituma bamwemera ko ibyo avuga ari ukuri guturutse ku Mana muri ibyo bitangaza rero Yesu yakoze twavuga :
1. Yesu yatangiye kuvuga ari uruhinja ndetse icyo kintu cyabayeho mu bantu bake cyane nkuko bigaragazwa n’amagambo y’Imana muri Qor’an aho yagize ati :
Bisobanura ngo : ((azavugisha abantu mu buto no mu bukuru kandi ni umwe mu ntungane.)) Qor’an 3 :46
2. Yesu yababwiye ko yoherejwe n’Imana kandi akaba azanye ibimenyetso n’ibitangaza bigaragaza ukuri ku butumwa abazaniye ibyo bimenyetso Imana yabivuze mu mirongo ikurikira :
Bisobanura ngo : ((Ndi intumwa yatumwe kuba Israel, naje mbazaniye ibitangaza bivuye ku Mana yanyu,Njyewe mbumba ikimeze nkinyoni mugitaka,hanyuma ngahuhamo bikaba inyoni kubushobozi bw’Imana)) Qor’an 3:49
Uyu murongo ugaragaza ko mu bitangaza Yesu yakoze yabumbaga igitaka mu ishusho y’inyoni maze agahuhamo ikaba inyoni iguruka, ariko ibyo byose si kumbaraga za Yesu ahubwo byabagaho abishobojwe n’Imana ishobora byose.
3. Mubitangaza Yesu yakoze yavuraga zimwe mu ndwara zananiranye akanazura abapfuye aho Qor’an yagize iti :
Bisobanura ngo : ((nkiza ubuhumyi n’indwara z’imibembe kandi nzura abapfuye ku bushobozi bw’Imana)) Qor’an 3:49
4. Mu bitangaza Yesu yakoze ni uko yabwiraga abantu ibyo bariye batarikumwe ndetse n’ibyo bahunitse, aha Imana yabishimangiye muri Qor’an igira iti :
Bisobanura ngo : ((kandi ndababwira ibyo murya n’ibyo muhunitse mu mazu yanyu mu by’ukuri muri ibi bitangaza byose harimo ikimenyetso kuri mwe niba mwizera Imana)) Qor’an 3 :49
Ibi rero ni bimwe mu bitangaza Yesu yakoze gusa byumvikane ko atabikoraga ku bwimbaraga n’ubushobobzi bwe cg ku giti cye, ahubwo byabaga ari kubw’Imana kugira ngo bibe gihamya ku bantu ko ibyo azanye ari ubutumwa bw’Imana bw’ukuri, ikindi ni uko Intumwa yoherezwaga ku bantu yabakoreraga ibimenyetso n’ibitangaza bigendanye n’umwuga wabo ariko ibyo Intumwa yakoraga byabaga birenze ubushobozi bafite kugira ngo baboneko ntawe ushobora kubigira keretse abihawe n’Imana yo ishoboye byose.
Yesu yakomeje kubereka ko azanye ubutumwa buvuye ku Mana arababwira ati :
Bisobanura ngo : ((Imana ni Nyagasani wanjye akaba n’Imana yanyu nimuyigaragire muyisenge iyi niyo nzira igororotse)) Qor’an 3:51
uyu murongo wa Qor’an dusomye uragaragaza ko Yesu yabwiye abantu ko bagomba gusenga Imana ye kandi ikaba nimana yabo, ibyo rero bigaragaza ko abahinduye bakamusenga ntaho babikomora kuko atigeze abibabwira ahubwo yabategetse gusenga Imana imwe rukumbi ari nayo nawe yasengaga kuko ntabwo Yesu yaba Imana isengwa kandi nawe yarasengaga. Ese niba ariwe Mana nkuko bamwe babivuga we yasengaga ate kandi ariwe Mana?
Yesu rero yakomeje kubwira abantu ubutumwa yahishuriwe ariko nkuko byagendekeye izindi ntumwa z’Imana, hari bamwe bamuhakanye barwanya ubutumwa bwe, baramwanga baramugambanira kugeza ubwo bateguye imigambi mibisha yo kumwica no kumubamba ariko ntibabigeraho ahubwo Imana yaramukijije yumva ubusabe bwe n’akababaro ke no gutakamba kwe nki ntumwa yayo y’icyubahiro aha Imana yabigaragaje mu magambo yayo muri kor’an aho yavuze ukuntu yamurokoye. Aho Imana igira iti:
“No mumvugo yabo bavuga ngo twe twishe yesu ariwe(Issa) mwene maria intumwa y’Imana,Mubyukuri ntibamwishe ntanubwo bamubambye,uretse ko Imana yamushushanyije muribo, mukuri babandi batumvikanye ku rupfu rwe bafite ugushidikanya kuri yo,nta bumenyi bari bafite usibye urwikekwe,kandi ntanubwo bamwishe byukuri.”Qor’an 6:157
Iyi mirongo ya Qur’an iragaragaza ko intumwa y’Imana yesu atishwe ahubwo ko yazamuwe mw’ijuru kubushobozi bw’Allah,kandi akazaza mubihe bya nyuma,Islam rero ivugako kuza bizaba ari no mubimenyetso byimperuka,azaza rero arongore abyare hanyuma igihe cye nikigera azatabaruka.
Umusozo.
amatsinda:


text:
Guhera muntangiriro z’umwaka utaha wa 2021, Abanyarwanda bazaba bari mu byiciro bishya by’ubudehe bisimbura ibyagenderwagaho kuva mu 2016/2017. Guhindura ibyiciro by’ubudehe byasubiwemo mu rwego rwo kwirinda ruswa n’akarengane n’andi makosa yagiye agaragara mu byari bihari, aribyo icya mbere, icya kabiri, icya gatatu ndetse n’icya kane abaturage batahwemye kugaragaza ko byakorwaga mu buryo butanoze, aho hari abahabwa ibyiciro bitajyanye n’imibereho yabo.
Mu karere ka Gisagara igikorwa cyo gutangiza igerageza ku byiciro bishya by’ubudehe cyabereye mu mudugudu wa Karubondo Akagali ka Gikonko Umurenge wa Gikonko, aho abaturage basobanuriwe ibijyanye n’ibyiciro bishya, aho umuturage azajya agira uruhare mu gutanga amakuru ajyanye n’imibreho ye bizatuma ahabwa icyiciro kijyanye nuko ubuzima bwe buhagaze.
Abaturage batuye Umurenge wa Gikonko bavuga bishimiye uburyo ibi byiciro byateguwe kuko mbere wasanganga umuturage nta ruhare agira mu kumushyira mu kiciro, aho wasanganga amakuru yatanzwe ahabanye n’imibereho ye ibi bikaba byanagira ingaruka zirimo no kuba bamwe batabona ubufasha bwa leta aho hari bamwe mu banyeshuri byanagizeho ingaruka ubwo byatangiraga kuko byatumye Babura inguzanyo yo kwiga muri kaminuza kuko babaga bashyizwe mu byiciro bibasaba kwirihira 100%.
Karimunda Sirilo utuye mu Mudugugu wa Karubondo Akagali ka Gikonko Umurenge wa Gikonko, avuga ko mbere yari mu cyiro cya gatatu, ko nubwo ntacyo cyari kimutwaye ariko ko kukibamo atigeze agira uruhare mu gutanga amakuru amwerekeyeho ariyo mpamvu yagishyizwemo batarebye niba agikwiye.
Agaruka kubyiciro bishya, Sirilo yavuze ko aribyiza cyane kuko Umuturage azajya agira uruhare mu gutanga amakuru amwerekeyeho bityo bikazafasha buri wese kwibona mu cyiciro yishimira kandi kijyanye n’imibereho ye.
Yagize ati:’’urabona ubushize bashyiraga Umuntu mu byiciro bakoresheje imibare ariko uyu munsi bari gukoresha inyuguti iyi nayo ni impinduka kandi ikiza kirimo nuko ubu umuntu ajya mu cyiciro abigizeno uruhare bitandukanye nibyo ubushize aho wabwirwaga ko wagiye mu cyiciro iki niki bitewe n’imashini. Ibi byiciro rero urumva ko ari byiza ntabwo uzongera kumvana amarira abaturage kuko wenda babashyize mu byiciro bitabakwiriye”.
Mugenzi Musanganyimpundu Solange we waruri mu cyiciro cya kabiri avuga ko izi mpinduka zije zikenewe kuko nibura buri muntu wese uri murugo azajya yemererwa kujya kucyiro cy’uwo muryango, aha hakaba hari abana babaga bataba murugo ariko ugasanga umwana abuze icyiciro aho kuri ubu buri mwana wese aho yaba ari azajya abona icyiciro. Kimwe na bagenzi be bandi, bagaragaza ko bafitiye icyizere ibi byiciro bishya bagiye guhabwa.
Aganira na RBA, Minisitiri w’Ubutegetsi bw’Igihugu, Prof Shyaka Anastase, yatangaje ku mugaragaro ibyiciro bishya by’ubudehe, bizatangira gukurikizwa umwaka utaha. Yavuze ko ibyiciro bitongeye gushyirwa mu mibare nk’uko byari bisanzwe, ahubwo byashyizwe mu buryo bw’inyuguti ni ukuvuga, A, B, C, D na E.
Icyiciro cya ‘A’ kirimo abantu bafite ubushobozi kandi bifite, ni ukuvuga abitwa abakire.
Icyiciro cya ‘B’ kirimo Abanyarwanda bishoboye, badafite imodoka cyangwa inzu ifite etage, ariko bakaba bafite uko babayeho kandi batunze imiryango yabo. Uyu ngo ni umuntu udakeneye ko hagira umutera inkunga ngo aramuke, muri make ni Umunyarwanda wishoboye.
Minisiteri y’Ubutegetsi bw’Igihugu-Minaloc, ivuga ko abantu bari muri ibi byiciro byombi ari abantu bakomeye muri iyi gahunda y’ubudehe nshya kuko nk’umuntu uri muri A ashobora gufasha abantu ndetse agahanga n’umurimo, naho uwo muri B nawe yahanga umurimo ariko afite n’amasomo abandi bamwigiraho mu buryo yazamutse.
Abari mu Cyiciro cya ‘C’ ni abantu b’abakene ariko ngo ubahaye inkunga bahita bazamuka. Abakibarizwamo ni abantu bakennye bakaba wenda bafite aho baba ariko umuryango wabo ukaba utabayeho neza, ku buryo badafashijwe babaho nabi.
Icyiciro cya ‘D’ kirimo abantu b’abakene cyane, gusa nubwo uwo muntu akennye ariko umuhaye inkunga yakora. Ni icyiciro cy’abakeneye guterwa inkunga mu buryo butandukanye kugira ngo bajye muri C babe banagera muri B.
Naho Icyiciro cya ‘E’ cyo kirihariye, kubera ko umuryango urimo ari uw’abantu bashaje cyane kandi badafite imbaraga zo gukora kandi bafite ubukene cyangwa se bafite ubumuga. Abo ngo ni abasaza cyangwa abakecuru babana n’ubumuga bukabije, nta mbaraga zo gukora bafite kandi nta bintu byo kubatunga bihari.
Minisitiri Shyaka yagize ati “Uyu ni umuntu wavuga ko ari mu maboko ya leta n’abaturanyi. Uyu leta izamurinda ku buryo nta mihigo tuzamusinyisha ngo tuvuge ko dushaka ko mu myaka ibiri aba yavuyemo, uyu ni umuntu ukeneye kurindwa nk’Umunyarwanda ufite intege nke”.
Mu gihe ubundi byari bimenyerewe ko abanyeshuri bahabwa buruse na leta zo kwiga Kaminuza, akenshi babaga ari abatishoboye, muri ibi byiciro bishya ho byakuwemo.
Minisitiri Shyaka avuga ko ‘‘Abanyarwanda bagiye babyamagana bakavuga bati ibi nibyo bikurura amarangamutima ku buryo wumva hari abarya ruswa, aha niho bavugaga bati niba mugiye gutanga buruse kandi ko ari umutwe w’umwana, icyiciro cy’ubudehe ndetse n’ubukene biza gute, umwana niba yatsinze yagiye muri kaminuza akiga ibyo ashoboye, niba atagize amanota yo gutsinda agakomeza mu bindi ariko ntituvange, ibyo twabyumvikanyeho”.
‘‘Ibyiciro by’ubudehe ntabwo bibereyeho gufasha abakene, bibereyeho ahubwo gufasha igenamigambi, umuco wo kwigira kandi ugomba gushinga imizi ku buryo n’udafite ubushobozi yumva ko na duke abonye aducunga neza kugira ngo azamuke”.
Mu mavugurura mashya yakozwe mu byiciro by’ubudehe hari serivisi zizakomeza gushingirwaho zirimo nka gahunda ya VUP no gufasha abana bafite imirire mibi.
Nyuma yo gutanga ibi byiciro by’Ubudehe byavuguruwe bikaba bitanu, A, B, C, D, E; Guverinoma yihaye amezi atandatu yo kubanza kubisobanurira abaturage, mbere y’uko bitangira gushyirwa mu bikorwa.
Venuste Habineza/Intyoza.com


text:
Urugaga rw’Abikorera mu Rwanda (PSF) rwatangaje ko rugiye gukora birushijeho mu rwego rwo guteza imbere Igihugu nk’uko byagarutsweho na Perezida wa PSF Bafakulera Robert, mu muhango wo gushimira abasora neza kuri uyu wa Gatandatu tariki 19 Ugushyingo 2022.
Bafakulera avuga ko aho abikorera bageze babikesha ubuyobozi bwiza bw’Igihugu n’inama budahwema kugira abikorera kugira ngo bashobore gutera imbere.
PSF ishimira Ubuyobozi bw’Ikigo cy’Imisoro n’Amahoro (RRA) kuri gahunda nziza yo gushimira abasora bizihijwe ku nshuro ya 20.
Ukwezi kwahariwe abasora ni uburyo bwiza bwo guhuza abasora n’Ikigo cy’Imisoro n’Amahoro, bakarebera hamwe uko abasora bitabira ibikorwa byo gusora, imbogamizi bahura na zo ndetse bakakira n’ibyifuzo byabo.
Urugaga rw’Abikorera mu Rwanda rushima uko Abasora bagiye bahindura imyumvire bakumva ko gusora atari agahato ahubwo ari inshingano ku munyarwanda wese ukunda igihugu.
Aha ni ho Bafakulera, Perezida wa PSF, ahera agira ati “Intego yacu ni ukurushaho gukora cyane, kugira ngo koko ibikorwa byacu biteze imbere igihugu cyacu”.
Akomeza avuga ati: “Gusora neza kandi ku gihe ni inshingano zacu, kubikora uko bikwiriye bikaba bidufasha kubaka u Rwanda twifuza.
Intambwe yatewe mu gihugu cyacu ntiteze gusubira inyuma, ni cyo gituma natwe tutazatezuka ndetse n’ababifitemo intege nke tuzajya tubahwitura”.
Bafakulera avuga ko mu rwego rwo kurushaho gukangurira abikorera kuba inkingi y’iterambere ry’igihugu, Urugaga rwitoreye inzego guhera ku Kagari kugera ku rwego rw’igihugu.
Izi nzego zubatswe hagendewe ku nkingi zirimo Serivisi, inganda, ubucuruzi, ubuhinzi ndetse n’urwego rwihariye rurimo abagore, urubyiruko n’abafite ubumuga.
Urugaga kandi rushishikariza abikorera guhuza imbaraga kugira ngo babashe kugera ku bikorwa binini (Collective Investments) kandi ngo aho byakozwe neza, byashoboye gutanga umusaruro, biteza imbere abishyize hamwe ndetse n’igihugu muri rusange.
Ku bufatanye n’Ikigo cy’imisoro, abikorera bubakirwa ubushobozi kugira ngo barusheho kumenya uko imenyekanisha ndetse no gutanga imisoro bikorwa.
Ati: “Dushimira Ikigo cy’Imisoro n’Amahoro kubera ubufatanye mu guhugura abikorera.
Twishimira kandi n’ikoranabuhanga ridufasha mu buryo bwose, nubwo hari bamwe bagihura n’imbogamizi mu gukoresha iri koranabuhanga, tukaba dusanga amahugurwa akwiriye kujya abaho kenshi kugira ngo abantu barusheho gusobanukirwa ibijyanye no gukoresha ikoranabuhanga, cyane cyane gukoresha EBM”.
Urugaga rw’Abikorera mu Rwanda rusaba ko habaho ubukangurambaga ku mategeko n’amabwiriza arebana n’imisoro kugira ngo abikorera bashobore kugira amakuru ahagije ku birebana n’imisoro.
PSF igaragaza ko mu gihe ubufatanye bw’Ikigo cy’Imisoro n’Amahoro n’abasora bukomeje gutya, idashidikanya ko igipimo cy’umusaruro uva mu misoro kizakomeza kuzamuka.
Insanganyamatsiko y’uyu mwaka iragira iti ‘Dusore neza, twubake u Rwanda twifuza’.


text:
Amazina: Giraso Joe Christa
Intara ahagarariye: Umujyi wa Kigali
Nimero atorerwaho: 5
Imyaka afite: 20
Icyo akora: umunyeshuri
Ishuri yigamo: KIST
Umwaka agezemo: Umwaka wa gatatu
Icyo akora mu gihe cy’ikiruhuko: koga, gusoma ibitabo no kumva umuziki
Icyo akunda: ubupfura, ukuri, amahoro no gukunda igihugu
Icyo yanga: ikinyoma n’akarengane
Impamvu yitabira irushanwa rya Nyampinga w’u Rwanda: nasanze nujuje ibisabwa kandi mfite ikizere ko nzabasha kuzuza inshingano nzanjye nintorerwa kuba miss Rwanda


text:
Meteo Rwanda yatangaje ko mu gice cya gatatu cya Ugushyingo 2022 imvura iruta izagwa ahandi izaba iri hagati ya milimetero 130 na 150.
Iteganyijwe mu bice byinshi by'Uturere twa Rubavu, Rutsiro na Nyamasheke, mu burasirazuba bw'Akarere ka Rusizi, mu Burengerazuba bw'Uturere twa Nyamagabe, na Nyabihu no mu majyaruguru y'Akarere ka Musanze.
Meteo Rwanda yakomeje iti "Bitewe n'imvura nyinshi yaguye mu gice cya kabiri cya Ugushyingo ubutaka bukaba bwaramaze gusoma ndetse n'amazi mu migezi akaba yariyongereye, hateganyijwe ibiza bituruka ku kwiyongera kw'amazi y'imvura mu butaka ndetse no mu migezi."
"Ibiza biteganyijwe birimo isuri n'inkangu ahantu hahanamye hatarwanyijwe isuri n'imyuzure, hafi y'imigezi no mu bishanga. Hateganyijwe kandi ibihu ndetse no kunyerera kw'imihanda idakoze neza bishobora guteza impanuka."
Imvura iri hagati ya milimetero 30 na 50 niyo nke, iteganyijwe mu Karere ka Kirehe, mu burasirazuba bw'uturere twa Nyagatare, Gatsibo, Kayonza, Nyanza na Gisagara no mu majyepfo y'Akarere ka Bugesera.
Icyakora, imvura iteganyijwe kuzagabanuka ugereranyijwe n'imvura yaguye mu gice cya kabiri ariko cyane cyane mu gice cy'Intara y'Iburasirazuba n'igice cy'Amayaga.
Meteo Rwanda yakomeje iti "Ingano y'imvura iteganyijwe izaba iri hejuru y'ikigero cy'impuzandengo y'imvura isanzwe igwa mu bice byinshi by'Intara y'Iburengerazuba, Amajyaruguru n'Amajyepfo, naho ahandi hasigaye hateganyijwe imvura iri ku kigero cy'imvura isanzwe igwa."
Ikigero cy'impuzandengo y'imvura isanzwe igwa muri iki gice kiri hagati ya milimetero 30 na 90.
Hagati y'itariki ya 23 na 26 niho hateganyijwe iminsi itazagwamo imvura cyane cyane mu Ntara y'Iburasirazuba no mu gice cy'Amayaga.
Meteo Rwanda yakomeje iti "Imvura iteganyijwe izaturuka ku isangano ry'imiyaga riherereye mu karere u Rwanda ruherereyemo."
Uretse imvura, mu gice cya gatatu cya Ugushyingo 2022, hateganyijwe ko ubushyuhe bwinshi bukazaba buri hagati ya dogere Selisiyusi 18 na 28 mu Rwanda.
Ibice by'Uturere tw'Umujyi wa Kigali, Amayaga, mu kibaya cya Bugarama, mu turere twa Bugesera na Ngoma hateganyijwe ubushyuhe bwinshi buri hagati ya dogere Selisiyusi 26 na 28.
Mu bice by'Uturere twa Ngororero, Rutsiro, Nyabihu, Rubavu, Musanze, Burera, Gicumbi no muri Parike y'Igihugu ya Nyungwe niho hateganyijwe ubushyuhe buke buri ku gipimo kiri hagati ya dogere Selisiyusi 18 na 20.
- Uko imvura izagenda igwa mu Rwanda bitewe n'agace
Source : http://www.ukwezi.rw/1-1/Amakuru-anyuranye/article/UMUBURO-Ibice-byinshi-mu-Rwanda-bigiye-kugusha-imvura-ishobora-guteza-ibiza


text:
Tariki ya 3 Ukwakira 2013 ni umunsi wa 276 w’umwaka ubura iminsi 89 ngo urangire.
Bimwe mu byaranze uyu munsi mu mateka
1866 : Hasinywe amasezerano ya Vienne yasozaga intambara ya gatatu y’abaharaniraga ubwigenge bw’u Butaliyani
1929 : Havutse ubwami bwa Yougoslavie
1932 : Irak yabonye ubwigenge
1940 : Hasinywe sitati y’Abayahudi mu Bufaransa
1952 : Abongereza baturikije bombe ya mbere yo mu bwoko bw’iz’uburozi
1955 : Norodom Sihanouk yabaye Minisitiri w’intebe wa Cambodge.
1990 : Ibice bibiri byari bigize u Budage byariyunze byongera kuba igihugu kimwe
1967 : Icyogajuru cya X-15 gitwawe na William Joseph Knight cyagenze ku muvuduko wa kilometero7, 272,68 km ku isaha.
Bimwe mu bihangange byabonye izuba kuri iyi tariki
1889 : Carl von Ossietzky, inararibonye yo mu Budage yahawe igihembo cyitiriwe Nobel mu guharanira amahoro mu 1935
1978 :Claudio Pizarro,umukinnyi wa football ukomoka muri Peru
1981 : Zlatan Ibrahimović, umukinnyi wa football ukomoka muri Suwede wanakomotseho inshinga y’igifaransa yitwa “Zlataner”, bisobanura kuba uw’ikirenga (dominer), ijambo ryavutse amaze gutsinda Abongereza ibitego bitatu ku busa mu mwaka wa 2012.
Bimwe mu bihangange byatabarutse kuri iyi tariki
1226 : Fransisiko wa Asizi (François d’Assise) ukomoka mu Butaliyani, wabaye n’umutagatifu Papa uriho ubu yiyitiriye wavuzweho kwicisha bugufi mu buzima bwe, wanashinze abapadiri , abafurere n’ababikira b’Abafaransisikani.
1867 : Elias Howe, Umunyamerika wahimbye imashini idoda
2008: André Bellec,umuririmbyi w’Umufaransa washinze itsinda rya Frères Jacques


text:
AMASOMO:
Mi 5, 1-4a;
Ps 79; He 10, 5-10;
Lc 1, 39-45.
Tugeze ku cyumweru cya kane cy’Adiventi. Wa mushyitsi twitegura ari hafi
personal, cultural, ethnic, religious and economicThere is an estimated 100 million men having ED worldwide (3) . tadalafil without prescription.
. Mu gihe amasomo matagatifu y’ibyumweru byabanje yatubwiraga uko tugomba kwitegura uwo mushyitsi, amasomo ya kino cyumweru aratubwira aho uwo mushyitsi azaturuka, ndetse banatubwire n’imiterere ye.
Umuhanuzi Mika yagize ati : “Uhorahoraho avuze atya ‘Naho wowe Betelehemu Efurata, uri muto cyane mu miryango ya Yuda, ariko iwawe nzahavana ugomba gutegeka Israheli….Niwe ubwe uzazana amahoro”
c. HyperlipidaemiaPatients usually do not volunteer their problem with ED. generic cialis.
.
Ubwo Umuhanuzi Mika yahanuraga, rubanda ruciye bugufi rwari rwaragowe kubera kunyunyuzwa imitsi n’abakomeye. Amaso yari yaraheze mu kirere bibaza niba igihe kizagera bakabona uwabarenganura
. Aya magambo y’umuhanuzi Mika tumaze kumva yari ayo kubahumuriza. Cyakora igihita gitangaza ni uko uwo Imana izabohereza azaturuka aho batakekaga. Azava ahantu haciriritse, bivuzeko imbaraga ze ntabwo azaba ari iz’amaboko, nka zazindi z’abategeka b’iyi si. Ese nanjye njya niyoroshya ngo Imana yinjire mu buzima bwanjye inkoreshe? Intume ku batarayimenya? Kuri ba bandi bayigometseho?
Umuhanuzi Mika yasoje agira ati “Niwe ubwe uzazana amahoro”. Ibi ngibi byashimangiwe n’Ivanjili ubwo Bikiramariya yahagurukaga akagenda yihuta, akajya mu misozi miremire mu mugi wa Yuda, akagera kwa Zakariya maze akaramutsa Elizabeti. Ngo Elizabeti acyumva indamutso ya Mariya, umwana atwite yisimbagizanyije ibyishimo mu nda. Uwo yaratwite nta wundi ni Yohani Batista.
Mu gihe mu isezerano rya kera gusama k’umugore byabaga ari intandaro y’amakimbirane hagati ye na bagenzi be, isamwa rya Yezu ryo ryashimangiye ubuvandimwe bwa Bikiramariya na Elizabeti. Mu isezerano rya kera tuzi ukuntu ivuka rya Ismaheli ryakuruye inabi hagati ya Sara na Agar ( Gn 16); Tuzi umujinya Rachel yagize ubwo Lea yabyaraga (Gn 30, 1); mu gihe Yohani Batista na Yezu basuhuzanyaga bakiri mu nda z’ababyeyi babo, bigatera ababyeyi babo kwishima, nyamara ubwo Ezawu na Yakobo bari bari mu nda imwe, bajyaga bakanyuzaho bakivumbagatanya (Gn 25, 22-23). Ibi byose biratwerekako Yezu yaje ari we Mwami w’amahoro isi yari ikeneye. Ese muri ya makimbirane mu miryango yacu, muri za nzangano zihora mu baturanyi bacu, tujya twibuka gutumira Yezu? Yezu ni we Mwami w’amahoro. Aho ageze ituze n’ibyishimo birahataha.
Bakiristu bavandimwe, igihe cy’Adiventi ni n’igihe cyo kwiyambaza k’uburyo bw’umwihariko Umubyeyi Bikiramariya. Ni we wenyine wahebuje abandi bagore bose umugisha. Bikiramariya yatubereye urugero rwa mbere rw’umuntu wogeje inkuru nziza ubwo yashyiraga Yezu, ubwo yashyiraga Imana Elizabeti. Bikiramariya n’ubwo yari afite intege nkeya nk’abandi bagore bose batwite, ngo yarahagurutse, agenda yihuta, ajya mu misozi miremire, ajya gusura Elizabeti. Urwo rugendo ngo rushobora kuba rwarageraga nko ku birometero 150 n’amaguru !!!! Ariko ashirwa ari uko ashyiriye Imana Elizabeti. Ese twebwe tujya dushyira abandi Imana? Ese tujya tubashyira inkuru nziza? Ese tujya tubiba amahoro aho tunyuze? Aho tuba ? mu bo tubana? Mu bo duturanye? Yezu tuza guhabwa mu kanya mu kimenyetso cy’umugati, tuze kumutuza mu mitima yacu, tumucyure mu ngo zacu, kandi aho tunyuze hose tuhabibe amahoro. Amen
Padiri Fidèle NSHIMIYIMANA
Umurezi mu iseminari nto ya Cyangugu